Preminuo sovjetski pevač Eduard Kil, tvorac hita "Trololo"\nEduard Kil (Khil), sovjetski pevač koji je na internetu posatao popularan više od 30 godina pošto je snimio pesmu "Trololo", preminuo je danas u 77. godini.\nOdsek za kulturu Sankt Peterburga potvrdio je da je popularni sovjetski bariton sinoć preminuo u bolnici u kojoj je boravio od aprila, posle moždanog udara.\nKil je bio šezdesetih i sedamdesetih bio veoma popularan u Sovjetskom\nSavezu, a svetsku popularnost stekao je 2010, posle objavljivanja video snimka njegovog nastupa sa sovjetske televizije iz 1976. na Jutjub.\nPopularna pesma, koja je govorila o kauboju koji jaše kući kroz ravnicu, bila je neprihvatljiva sovjetskim cenzorima, pa je Kil bio prinuđen da tekst izbaci.\nRuski predsednik Vladimir Putin izražio je saučešće Kilovoj supruzi i sinu.\nVIDEO > Eduard Kil na sovjetskoj televiziji 1976:\nIn-Omnia-Paratus Veoma tuzna vest :(. A onaj klip od 10 sati gledam skoro svaki dan (ne svih 10 sati odjednom, naravno) i uvek me oraspolozi. Vredi i citati komentare na youtube-u. Pocivaj u miru legendo!\ntrololol troll in peace\nAnonymous Umro je pred sam kraj zivota,zasto tako mlad da umre? Trolollolo


Predsednica Jahjaga se sastala sa bivšim specijalnim predstavnikom EZ-e za Kosovo, austrijskim ambasadorom Wolfgang Petrich - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Jahjaga se sastala sa bivšim specijalnim predstavnikom EZ-e za Kosovo, austrijskim ambasadorom Wolfgang Petrich\nPredsednica Republike Kosovo, gospođa Atifete Jahjaga, danas se sastala u međunarodnom aerodromu “Adem Jashari” u Prištini sa bivšim specijalnim predstavnikom EZ-e za Kosovo Wolfgang Petrich.\nPredsednica Jahjaga se zahvalila za sav doprinos i njegovo angažovanje za Kosovo u svim periodima još od pre i tokom rata, kao i tokom perioda državotvornosti. Ona reče da Republika Kosovo je pretvorena u faktor mira i stabilnosti u regionu i doprinosi jačanju dobrosusedstva između država Balkana.\nPredsednica Jahjaga reče da je Kosovo činilo važan korak na njenom putu evro-atlantskih integracija i istakla da su institucije zemlje posvećene za izgradnju pravne i demokratske države gde svi građani, bez razlike ravnopravno uživaju sva prava i slobode.\nAmbasador Wolfgang Petrich je čestitao za napredak Kosova u svim oblastima i za važan korak u pravcu normalizacije odnosa između Kosova i Srbije.\nOn je naglasio da budućnost Kosova i svih država regije Balkana je Evropska Zajednica.\nSastanak sa ambasadorom Petrich je održan u međunarodni aerodrom Prištine, pošto je Predsednica Republike Kosovo, gospođa Atifete Jahjaga, krenula u državnu posetu za Austriju, na poziv Predsednika Austrije, gospodina Heinz Fischer.


Kvalifikacije za LŠ u Marselju i Herceg Novom ! - Vaterpolo vesti\nPočetna » Evrokupovi » Kvalifikacije za LŠ u Marselju i Herceg Novom !\nKvalifikacije za LŠ u Marselju i Herceg Novom !\nPrva runda kvalifikacija za Ligu šampiona u sezoni 2014/2015 počinje 26. septembra saopštio je u četvrtak LEN, i to u dve grupe u kojima će se dvanaest klubova boriti za deset mesta koja vode u drugu rundu. Grupa A igraće se u francuskom Marselju a timovi učesnici su : Radnički Kragujevac (Srbija), Posilipo Napulj (Italija), OSC Budimpešta (Mađarska), Spartak Volgograd (Rusija), Marselj (Francuska), Ligamus Tbilisi (Gruzija). Grupa B igraće se u Herceg Novom, a timovi učesnici su : Mladost Zagreb (Hrvatska), Vaspo Hanover (Nemačka), CSM Oradea (Rumunija), Monpelje (Francuska), Sinetz Kazanj (Rusija) i Jadran Herceg Novi (Crna Gora). Isti sistem kao i prošle sezone podrazumeva da samo poslednjepalsirani tim iz grupe ispada, i odlazi u kvalifikacije za Evropa kup, dok po pet nastavlja u drugu rundu gde će se formirati 4 grupe po 4 tima.\nKvalifikantima iz prve runde će se u sledećoj fazi pridružiti Primorje Rijeka (Hrvatska), Duizbirg (Nemačka), Solnok (Mađarska), Crvena zvezda (Srbija) i Jumze Istanbul (Turska). Druga faza u kojoj će 16 ekipa biti podeljeno u 4 grupe igraće se u 4 grada od 17. do 19. oktobra. Pobednici grupa i drugoplasirani ukrstiće se u konačnoj nok-aut rundi odakle će 4 najbolja konačno stići u grupnu fazu Lige šampiona koja počenje krajem novembra. Po šest klubova u dve grupe boriće se za završni turnir, koji će, kao i prošle sezone, biti održan krajem maja i početkom juna u Barseloni.\nTimovi koji su na osnovu vajld – karti već plasirani u glavni deo takmičenja su : Jug Dubrovnik (Hrvatska), Barseloneta (Španija), Špandau Berlin (Nemačka), Olimpijakos Pirej (Grčka), Eger (Mađarska), Breša (Italija), Partizan Beograd (Srbija), i Galatasaraj Istanbul (Turska).\nDakle, ništa se nije promenilo u sistemu takmičenja Lige šampiona u odnosu na prošlu godinu, osam timova je favorizovano a za 4 preostala mesta bori se 16 ekipa. Iz toga je jasno da će Liga šampiona i ove sezone ostati bez nekih jakih ekipa, a nadamo se da će sponzori i marketing, zbog kojih je sistem osmišljen, ove godine biti prisutni jer ih prošle sezone nismo videli u onoj meri u kojoj je LEN to obećavao.\nI runda kvalifikacija za LŠ, od 26. do 28. septembra:\nGrupa A (u Marselju) :\nRadnički Kragujevac (Srbija), Posilipo Napulj (Italija), OSC Budimpešta (Mađarska), Spartak Volgograd (Rusija), Marselj (Francuska), Ligamus Tbilisi (Gruzija).\nGrupa B (u Herceg Novom) :\nMladost Zagreb (Hrvatska), Vaspo Hanover (Nemačka), CSM Oradea (Rumunija), Monpelje (Francuska), Sinetz Kazanj (Rusija), Jadran Herceg Novi (Crna Gora).


Višković: Zavodu za zapošljavanje tri miliona KM @ InfoBijeljina \nVišković: Zavodu za zapošljavanje tri miliona KM\nPredsjednik Vlade Republike Srpske Radovan Višković rekao je da je Upravni odbor Kompenzacionog fonda Republike Srpske odobrio danas ЈU Zavod za zapošljavanje Republike Srpske tri miliona KM za saniranje posljedica izazvanih širenjem virusa korona.\n- Riječ je o sredstvima za naknade za one koji su ostali bez posla, a kreću se od 400 do 900 KM po korisniku, zavisno do radnog staža - rekao je Višković.\nOn je naveo da su za te namjene u 2020. godini iz budžeta Srpske, a posredstvom Zavoda za zapošljavanje, izdvojena 24 miliona KM. Podsjetio je da je 2019. izdvojeno oko 11 miliona, što ukazuje da je zbog posljedica pandemije određen broj radnika ostao bez posla.\n- Od početka pandemije oko 21.000 radnika ostala je bez posla, ali je u istom tom periodu više od 23.000 radnika našlo novo zaposlenje, što znači da je više od 2.100 novozaposlenih radnika - rekao je Višković.\nPremijer je istakao da je opredjeljenje Vlade očuvanje radnih mjesta, da će oni koji su ostali bez posla na vrijeme dobijati naknade te da Srpska uredno servisira sve obaveze.


Karolina Voznijacki - Blic Sport\nNAJBOLJI PLASMAN U KARIJERI Olga Danilović nastavlja uspon ka vrhu\nNa najnovijoj listi Ženske teniske asocijacije naša teniserka Olga Danilović nastavila je da napreduje, te je od ponedeljka najbolje plasirana u karijeri.\nZA ISTORIJU Karolina Voznijacki prvi put osvojila grend slem titulu i postala novi svetski broj jedan\nDanska teniserka Karolina Voznijacki prvi put u karijeri je osvojila titulu na grend slem turnirima! Ona je u finalu savladala Rumunku Simonu Halep sa 7:6 (2), 3:6, 6:4 i od ponedeljka će postati novi svetski broj jedan na VTA listi.\nTOLIKO JE OBIČNA, A NEVEROVATNO PRIVLAČI PAŽNJU Svi su gledali u haljinu rumunske teniserke /FOTO/\nRumunska teniserka Simona Halep našla se u centru pažnje na Australijan openu. I zbog rezultata, koji su vrhunski, jer je došla do finala prvog grend slema, ali mnogo više zbog opreme u kojoj nastupa.\nDanska teniserka Karolina Voznijacki plasirala se u četvrtfinale Australijan opena savladavši Slovakinju Magdalenu Ribarikovu sa 6:3, 6:0.\nDebitantkinja na grend slem turnirima, hrvatska teniserka Jana Fet, prokockala je veliku priliku da na Australijan openu eliminiše nekada prvu teniserku sveta, sada drugog favorita, Karolinu Voznijacki.


152. Derbi - iz Partizana: Za navijače! Jedini mi protiv ovog sistema! | BN\n152. Derbi - iz Partizana: Za navijače! Jedini mi protiv ovog sistema!\nFudbaler Partizana Miroslav Vulićević posvetio je pobedu nad Crvenom zvezdom navijačima. Trener Partizana Marko Nikolić rekao je da pobeda nad Crvenom zvezdom mnogo znači fudbalerima, ali da je igra daleko od onakve kakvu crno-beli treba da imaju. Almami Moreira, Lamin Dijara, Miloš Jojić, Nikola Drinčić, igračima koji su rešavali "večite" derbija u završnici u korist Partizana priključio se Leonardo.\nFudbal 18.09.2016 | 09:30\nCrno-beli su golom Brazilca Leonarda u 89. minutu nadigrali Zvezdu u 152. "večitom" derbiju, u okviru devetog kola Superlige Srbije.\n"Fenomenalan derbi. Mi smo u prvom poluvremenu imali nešto više šansi, mnogo je bilo debitanata možda i zbog toga nismo uspeli da krunišemo šanse. U drugom smo diktirali ritam, imali mnogo prililika i zasluženo pobedili. U poluvremenu nam je trener rekao da moramo da igramo sa više želje i brzine. Publika nas je nosila, pobedu posvećujem navijačima", rekao je Vulićević.\nTrener Partizana Marko Nikolić rekao je da je njegova ekipa zasluženo pobedila, ali da i dalje mora da napreduje jer zaostaje za "večitim" rivalom.\n"Drugi put otkako sam u Partizanu dobili smo derbi u završnici. Nagradjeni smo za borbenost. U drugom poluvremenu smo igrali mnogo bolje nego u prvom, koje je bilo konfuzno i nezanimljivo sa obe strane. Čestitam svim igračima, protivničkom treneru i publici. Zasluženo smo pobedili. Ovo je važna pobeda, ali kod nas se ništa ne menja, dobili smo utakmicu, ali i dalje zaostajemo šest bodova. Ima još mnogo prostora za rad i napredak tima", rekao je Nikolić.\nGol je postigao Leonardo u 89. minutu, koga je nešto ranije Nikolić planirao da zameni. Upitan da to prokomentariše, Nikolić je rekao da za gol nije zaslužan jedan igrač.\n"On je rešio utakmicu, ali pas Saše Ilića u prostor, asistencija Nikole Đurđića. Ne može jedan igrač ništa da reši sam", dodao je Nikolić.\nTrener Partizana Marko Nikolić rekao je da pobeda nad Crvenom zvezdom mnogo znači fudbalerima, ali da je igra daleko od onakve kakvu crno-beli treba da imaju.\n"Ova pobeda nam mnogo znači. Ponoviću se ko zna koji put, sada je još bolji ambijent za ono što treba, a treba puno da radimo jer smo još daleko od Partizana kakav on treba da bude", rekao je Nikolić.\n"Zvezda je imala kontrolu u prvom poluvremenu, a mi samo jednu dobru akciju. Vrlo anemično, nezainteresovano, loše poluvreme. U drugom smo, čini mi se, zaslužili taj jedan gol razlike i da je zasluženo došao u našu korist", kazao je Nikolić.\nPartizan je smanjio zaostatak na šest bodova za Zvezdom, a Nikolić je rekao da ima još mnogo da se igra do kraja prvenstva. Takodje, ponovo je kritikovao sistem takmičenja.\n"Na terenu je sve bilo fer, muški, kako treba da bude i korektno. Žao mi je ako je kolega iz Zvezde Miodrag Božović nečim pogodjen sa tribina na kraju utakmice. Šteta što to kvari lepu sliku", kazao je trener Partizana.\nAlmami Moreira, Lamin Dijara, Miloš Jojić, Nikola Drinčić, igračima koji su rešavali "večite" derbija u završnici u korist Partizana priključio se Leonardo.\nBrazilac koji je letos stigao kao najzvučnije pojačanje, konačno je opravdao poverenje u Humskoj donevši pobedu crno-belima u 89. minutu 152. obračuna sa Crvenom zvezdom\n"Osećaj je fenomenalan. Sanjao sam o ovome, sanjao da dođem i ovako na prvom meču protiv Zvezde da dam gol. Slaviti s navijačima je bilo neverovatno. Gol posvećujem navijačima, klubu, a tek onda sebe i porodici", rekao je Leonardo novinarima posle utakmice.\nLeonardo je gol postigao nakon sjajne akcije Saše Ilića i Nikole Đurđića, u samoj završnici meča.\n"Neverovatan osećaj je biti deo derbija. Navijači ne staju svih 90 minuta i to je ono što nas nosi i što dovodi do toga da se daje gol u 89. minutu. Nisam mogao da pretpostavim da će baš tako i da će biti takva atmosfera i takva energija, a posebno posle gola koji sam postigao", kazao je Leonardo.\nOn je rekao da nije preterano zadovoljan igrom, ali da je srećan što je postigao odlučujući gol.\n"Utakmicu su obeležili prekidi. Mislim da smo mogli bolje da odigramo, ali najbitnije je da smo pobedili", zaključio je Brazilac.


Ostali sportovi - Triatlon: „Tamiš“ veoma uspešan na dva takmičenja\nTriatlon: „Tamiš“ veoma uspešan na dva takmičenja\nNapisano u kategoriji Ostali sportovi, 31 avgusta, 2016\nPredhodna dva vikenda bila su izuzetno zanimljiva i takmičarski angažovana za takmičare Triatlon kluba „Tamiš“. U Somboru je 21.avgusta održana trka STU Kupa na sprint distanci, popularna trka Somborman, ove godine šesta po redu. Na trci je nastupilo 23. takmičara TK „Tamiš“, koji su osvojili 12 medalja.\nU glavnoj trci dana, na distancama 0.75km plivanja, 20 km bicikla i 5km trčanja najbrži je bio Danilo Jovanović, koji je ovom pobedom učvrstio prvo mesto na individualnoj tabeli STU Kupa i pokazao da je ovo sezona njegove pune takmičarske zrelosti. Pored njega medalje su još osvojili: juniori Aleksa Karlaš bronza, AG 18-30 godina Rastko Radosavljević zlato, nade devojčice Anja Davidović zlato, nade dečaci Vanja Isevski srebro, Đorđe Racić bronza, mlade nade Ognjen Perišić zlato, Luka Gligorić srebro, početnici devojčice Iva Božičković zlato, početnici dečaci sve tri medalje su osvojili Bogdan Jelača, Stefan Jelača i Marko Gligorić.\nU Sremskoj Mitrovici je 27.avgusta održano prvenstvo Srbije u akvatlonu. Na ovoj trci Pančevci su nastupili sa 22 takmičara koji su osvojili 12 medalja. U glavnoj trci dana, 1km plivanja i 5km trčanja, najbolja triatlonka Srbije Vida Medić osvaja prvo mesto i titulu najbrže u duatlonu, kros triatlonu i sprint triatlonu dodaje titulu najbolje akvatlonke. I ona je ovom pobedom učvrstila prvo mesto na individualnoj tabeli STU Kupa.\nUz nju osvajači medalja su bili još: AG 18-30 Rastko Radosavljević srebro, AG 41+ Dušan Lukić srebro, nade devojčice Anja Davidović zlato, nade dečaci Marko Glišić zlato, Vanja Isevski bronza, mlade nade Ognjen Perišić srebro, Marko Babi bronza, početnici dečaci 9 i 10 godina Bogdan Jelača zlato, Vojin Davidović srebro, početnice devojčice 9 i 10 godina Iva Božičković bronza, početnici mlađi od 8 godina Stefan Jelača bronza.\nSve ove osvojene medalje donose bodove za klupsku tabelu STU Kupa gde TK „Tamiš“ ubedljivo vodi. Sezona se bliži kraju, pa je po kalendaru trka Srpske Triatlonske Unije ostala još samo trka STU Kupa, na Adi Ciganliji 25.septembra.


Ubica kćerke Vučurevića u kritičnom stanju\nUbica kćerke Vučurevića u kritičnom stanju Istaknuto\nMuškarac čiji su inicijali S.R. koji je pucao u svoju suprugu nalazi se, prema posljdnjim informacijama, u kritičnom stanju u Kliničkom centru u Podgorici, rekao je portparol Okružnog tužilaštva u Trebinju Srđan Vukanović.\nPortparol Okružnog tužilaštva u Trebinju Srđan Vukanović. Vukanović je naveo da je današnjom obdukcijom tijela stradale žene LJ.R. iz Trebinja konstatovano da se na glavi nalazi jedna prostrelna rana od koje je nastupila trenutna smrt, javlja Srna.\nPrema njegovim riječima, juče oko 19.10 časova Policijskoj stanici Trebinje prijavljeno je da se u službenoj prostoriji Zavoda za zdravstveno osiguranje Republike Srpske nalaze tijela dva lica, muško i žensko.\n"Odmah po saznanju policijski službenici, dežurni tužilac i služba hitne medicinske pomoći izašli su na lice mjesta, gdje je konstatovano da jedno lice daje znake života i prebačeno je u prostorije Hitne pomoći u Domu zdravlja Trebinje, a nakon toga u Klinički centar u Podgorici", naveo je Vukanović.\nUbio ćerku Božidara Vučerevića nakon razvoda s njom, a potom i sebe\nZbog brutalnog ubistva supruga Elvira Mujačić osuđena na 12 godina zatvora\tSveštenik proizvodio mine u Višegradu: Uhapšen u akciji policije RS


Spomen soba Crvenog Krsta Srbije\nCrveni krst Srbije je povodom 135 godina od svog osnivanja, 6. februara 2011., otvorio Spomen sobu gde su izložena originalna dokumenta, fotografije, knjige, filmovi, delovi opreme koja se koristila tokom prošlog veka, uniforme i drugi eksponati koji su obeležili postojanje i istoriju rada Crvenog krsta u Srbiji.\nCrveni krst Srbije poseduje i čuva materijale u različitim formama zapisa, pisanim, tonskim, foto, video i elektronskim. Materijali govore o radu Crvenog krsta na ovim prostorima, od osnivanja do danas, i zbirka se stalno dopunjuje.ž\nDeo video i pisanih materijala je prebačen u elektronsku formu, a cilj je da svi materijali budu dostupni u elektronskoj formi.\nGrađani koji poseduju dokumentaciju, istorijske tragove naše prošlosti, su dobrodošli da sa nama i posetiocima podele deo stvaranja zajedničke istorije u kojima su i njihovi preci ili poznanici uečstvovali. Dokumentaciju ili eksponate ćemo skenirati i fotografisati i učiniti ih dostupnim naučnim institucijama, istraživačima, entuzijastima i svim zainteresovanim korisnicima.\nSpomen soba nalazi se u zgradi sedišta organizacije u Beogradu, Simina broj 19, u prizemlju.


SREMCI ZA NEMCE MOGU DA GAJE KORNIŠONE\nSremska Mitrovica (13. mart 2018.) - Od aprila prošle godine u Sremskoj Mitrovici nemačka kompanija „Karl Kun”, s tradicijom dužom od tri veka, otvorila je kancelariju, hladnjače i dovezla mašine za sortiranje kornišona.\nOvih dana je u potrazi za poljoprivrednim proizvođačima iz Srema koji su zainteresovani za proizvodnju krastavaca kornišona – špalir-tip, na površini od pet do deset ari.\nU saradnji s Agencijom za ruralni razvoj grada Sremska Mitrovica, nedavno je za tridesetak mitrovačkih povrtara organizovano predstavljanje modela saradnje s tom kompanijom. Nemačka kompanija „Karl Kune” svojim kooperantima, kako je za „Dnevnik” objasnio Kosta Đurović koji radi u njenoj kancelariji u Sremskoj Mitrovici, nudi podršku agronoma i organizovanje edukacije, brošuru s detaljnim uputstvima za proizvodnju kornišona, pomoć prilikom finansiranja repromaterijala, svakodnevni otkup, plaćanje na sedmičnom nivou i savete za đubrenje i preventivnu zaštitu od bolesti putem SMS službe.\n„Zainteresovanih ima“, kaže Đurović.“ Kornišoni koji mi otkupljujemo su novi za ovo tržište, pa ratari nisu dovoljno upoznati s tehnologijom, ali postoje lokalni sremski farmeri koji se javljaju i zainteresovani su za potpisivanje ugovora s nama. Uglavnom je reč o manjim površinama – oko deset ari.“\nTa kompanija je tokom prošle godine ostvarila uspešnu saradnju s Kazneno-popravnim zavodom u Sremskoj Mitrovici, koji je za nju uzgajao kornišone, a po rečima našeg sagovornika, ta saradnja će biti nastavljena i ove godine.\n„Kazneno-popravni zavod u Sremskoj Mitrovici je naš pouzdan kooperant i s njim nastavljamo saradnju i ove godine. Namera naše kompanije je da širom Srbije imamo kooperante špalirske proizvodnje kornišona i zbog toga smo svoju ponudu proširili na mnoge lokalne samouprave. U našu hladnjaču u Sremskoj Mitrovici smeštali bi se kornišoni iz okoline, a ukoliko nađemo kooperante u drugim lokalnim samoupravama u Srbiji, za njih ćemo obezbediti mašine za sortiranje kornišona. Ta mašina sortira kornišone u tri klase pa će proizvođači proizvode donositi tamo gde je ona smeštena. Tu će predavati robu, odmah će dobijati potvrdu o predatoj količini i klasi kornišona, a onda će posle sedam dana dobiti novac“, kaže Đurović.\nInače, ta kompanija već četiri godine posluje u Bosni i Hercegovini, a od lane i kod nas, s ciljem da se proizvodnjom bave manja porodična gazdinstva na površinama od pet do deset ari da bi u krugu porodice mogli uspešno da obrade zasad. Centrala kompanije je u Hamburgu, a osim fabrika u Nemačkoj, proizvodne pogone imaju u Francuskoj, Turskoj i Poljskoj.\nPOSAO ZA 50 LJUDI\nNemačka kompanija „Karl Kune” zakupila je u sremskomitrovačkoj zoni „Jezero” tri hektara građevinskog zemljišta za kancelarije, hladnjače i prostor za mašine za sortiranje kornišona. Posao će dobiti više od 50 ljudi, čiji tačan broj zavisi od broja kooperanata koji budu zainteresovani za uzgoj špalir-kornišona.\n:: AgroVizija Portal :: SREMCI ZA NEMCE MOGU DA GAJE KORNIŠONE ::


Obavještajno-bezbednosna agencija BiH prati medije\nBy Mladen Dragojlovic / Објављено на: June 27, 2019\nInformacije koje je saopštio predsedavajući i srpski član Predsedništva BiH, Milorad Dodik, o tome da je Obavještajno-bezbednosna agencija /OBA / izdala nalog za praćenje određenih medija u sklopu priprema za inkriminisanje politički nepodobnih osoba u Bosni i Hercegovini izazvali su ogorčene reakcije u BiH i Srbiji.\nUpravni odbor Saveta za medije i onlajn medije u BiH izrazio je veliku zabrinutost zbog Dodikovih tvrdnji.\n“U ime naših članova, tražimo hitnu istragu i verifikaciju ovih informacija od Tužilaštva BiH, kao i javnu izjavu OBA o dokumentu i njegovom navodnom sadržaju. Čak i u ovom trenutku, dok izjava o prisluškivanju i namera da se mediji stave pod kontrolu u svrhu političke manipulacije još uvek nisu dokazani, postoji preveliki pritisak i uznemirenost, ne samo na navedene medije nego i na celu medijsku zajednicu“, kaže Savet. Naglasili su da prisluškivanje i nadzor medija, s namerom manipulacije novinarima, znači ozbiljnu pretnju slobodi medijskog izveštavanja, gušenje slobode govora i zastrašivanje novinara.\nPredsednica Republike Srpske,, Željka Cvijanović, rekla je da prisluškivanje podriva poverenje u operacije OBA.\nCvijanović kaže da se ne slaže sa merama koje izlaze van zakonskih granica, kao što je pisanje i potpisivanje raznih naredbi za prisluškivanje političkih protivnika, predstavnika medija, a ne onih koji predstavljaju ozbiljnu bezbednosnu pretnju građanima, imovini, ustavnom poretku i svemu ostalom.\nCvijanović je novinarima rekla da mediji i političari iz struktura, osim strukture OBA, nisu oni koji ugrožavaju ili mogu ugroziti celu zemlju.\n“Postoje mnoge indicije da mi, naime, institucije Republike Srpske, nikada nismo dobili nikakve relevantne informacije, ali smo dobili druge informacije koje se odnose na ove aktivnosti”, rekla je Cvijanović.\nU početnoj izjavi, na konferenciji za novinare u Istočnom Sarajevu pre nekoliko dana, Dodik je izjavio da je 05 / 1-4-1547 / 19 referentni broj dokumenta kojim se nalaže praćenje i upravljanje medijima u BiH.\nOn je rekao da lista medija uključuje Dnevni Avaz, Radio Televiziju Republike Srpske, Dnevni list, Nacional, Večernje novosti, Večernji list, Informer, i nekoliko web portala. Cilj je da preko medija demonizuju političke protivnike na bošnjačkoj i hrvatskoj strani, kao i Republika Srpska u cjelini.\n“Moja odgovornost svodi se na činjenicu da je ta informacija istinita jer navodi broj referencije i istina je da se kaže da se mora kreirati sistem praćenja ovih medija, što znači zaokruživanje sluga-saradnika koji će to učiniti i pisati kako im je rečeno”, rekao je Dodik.\nDodik upozorava da je OBA otuđeni centar moći pod direktnim uticajem bošnjačke političke strukture na čelu sa liderom SDA Bakirom Izetbegovićem.\nPrema njegovim rečima, dužnost OBA je da o svemu obavesti Predsedništvo BiH, ali da se očigledno sve vrši selektivno.\nDodik je rekao da postoji plan OBA da pripremi inkriminaciju politički nepodobnih ljudi u BiH i da ga preda “svojim slugama u Tužilaštvu BiH”, koje bi trebalo da vodi istrage protiv različitih političara, kao što je to bilo i ranije.


Vesti online / Vesti / Svet / Drugi dan NATO samita, bura iza zatvorenih vrata\nOštar ton kojim je američki predsednik Donald Tramp razgovarao sa saveznicima prvog dana samita NATO-a u Briselu nije se promenio ni danas. Naprotiv, Tramp ih je ponovo napao zbog izdvajanja za odbranu i evropske trgovinske prakse. Ipak, novinarima je posle samita rekao da SAD ostaju čvrsto posvećene NATO-u, iako je "izuzetno nesrećan" zbog toga što zemlje članice ne ispunjavaju obećanje u vezi sa izdvajanjima za odbranu.\nDonald Tramp je tokom zatvorene sednice drugog dana samita NATO-a povisio ton, a posebno je izdvojio Nemačku, Španiju i Belgiju, rekli su izvori agenciji Rojters.\nAmerički predsednik je istakao da je svojim saveznicima rekao da će biti "vema nesrećan" ako članice ne povećaju izdvajanja, prenela je agencija AP.\nIstakao je i da su se članice saveza obavezale da će da povećaju svoju potrošnju za odbranu, preneo je Bi-Bi-Si. Tramp tvrdi da su zemlje NATO-a najavile izdvajanja veća od dva odsto BDP-a na budžet za odbranu.\nNATO nije, zasad, imao komentar na Trampove tvrdnje.\nUpitan na konferenciji za novinare da li i ostaje pri pretnjama o povlačenju iz NATO-a i da li bi to mogao da učini bez odluke Kongresa, Tramp je odgovorio:"Mislim da bih verovatno mogao, ali to nije potrebno", preneo je AP.\nPojedini mediji su prethodno javili da je Tramp tokom drugog dana samita NATO pripretio da će se SAD povući iz vojne alijanse zbog spora oko ulaganja u odbranu.\n- Ovaj samit je bio veoma intenzivan - prokomentarisala je nemačka kancelarka.\nUpitana da li je nešto što je Tramp rekao moglo biti protumačeno kao nagoveštaj istupanja iz Alijanse, Gribauskajte je odgovorila: "Ne bih to tako protumačila".\nSVET Tramp ukida pravo na državljanstvo bebama imigranata?\nSVET Ko je naslednik Niki Hejli?\nMTEL Austria nastavlja da širi prodajnu mrežu i...\n"Za 30 miliona evra manje robe otišlo na KiM"


Martinuš: Biće prepoznat konstantan i kontinuiran napredak Crne Gore | EUME\nNaslovnica Info Press info Martinuš: Biće prepoznat konstantan i kontinuiran napredak Crne Gore\nMartinuš: Biće prepoznat konstantan i kontinuiran napredak Crne Gore\nPredsjednik Sudskog savjeta Mladen Vukčević sastao se danas u Savjetu Evropske unije sa Zoltanom Martinušom, direktorom za proširenje, bezbjednost, civilnu zaštitu i podršku Savjetu za spoljne poslove.\nNakon što je predstavio aktuelnu situaciju u EU kada je riječ o pitanju proširenja, Martinuš je istakao da je Crna Gora država u kojoj se bilježi kontinuirani napredak.\nGovoreći o reformi pravosuđa i vladavini prava, on je kazao da ovaj proces ima dva aspekta – materijalni i perceptivni – te da Crna Gora treba da bude proaktivna prema zemlja članicama EU u predstavljanju rezultata na planu reforme pravosuđa i borbe protiv korupcije i kriminala.\nPredsjednik Vukčević upoznao je sagovornika sa aktuelnom fazom u procesu reforme zakonodavnog i institucionalnog okvira u pravosuđu, s naglaskom na jačanju institucionalne nezavisnosti sudstva i personalne nezavisnosti sudija, kao i jačanju transparentnosti pravosudnog sistema.\nMartinuš je najavio da će na Međuvladinoj konferenciji 22. juna u Luksemburgu biti prepoznat “konstantan i kontinuiran napredak Crne Gore”, kao “priče sa dobrim vijestima”.\nSastanak sa direktorom Martinušom održan je u okviru posjete predsjednika Vukčevića institucijama Evropske unije i Kraljevine Belgije, koja je počela juče, posjetom Sudu pravde EU, nastaviće se sjutra, sastancima u Visokom savjetu pravde Kraljevine Belgije i Stalnoj kancelariji Evropske mreže pravosudnih savjeta EU, i zaključiti istog dana, sastankom u Evropskoj komisiji.


Uticaj Lean&Kaizen poslovne filozofije na mala i srednja radna okruženja - LookerWeekly.com magazin\nLean&Kaizen Nikola Marjanović iz kompanije Tecor Consulting\nBiti uspešan u svom poslu danas u osnovi znači konstantno ulaganje i unapređivanje poslovnih navika, kao i obrazovanje menadžmenta i svih zaposlenih da funkcionišu kao jedna zdrava celina.\nČesta pitanja koja dobija Nikola Marjanović iz Tecor Lean&Kaizen consulting-a su: „Kada je pravo vreme da se otpočne sa Lean-om?“, „Koliko zaposlenih treba da ima naša firma da bi se isplatila investicija u unapređenja o kojima pričate?“, „Da li je potrebno da zaposlimo nekoga ko bi se u firmi bavio optimizacijom?“, a njegov odgovor uvek je isti: „Lean je poslovna kultura, to je način na koji razmišlja cela organizacija i čini je boljom iz dana u dan.\nPravo vreme je sada u ovom trenutku – ono što ne uradimo danas, sutra ga možemo predstaviti kao gubitak jer smo potrošili više resursa nego što je bilo neophodno. Lean je promena načina razmišljanja ali i ponašanja svakog pojedinca kompanije i što je organizacija manja lakše je to kvalitetno uraditi, lakše je postaviti dobar temelj buduće organizacije.“\nAko postavimo ovo pitanje sami sebi, odnosno onom delu menadžera koji se krije u nama shvatićemo da je suština kvaliteta, produktivnosti, povećane profitabilnosti u uspostavljanju organizacije koja kontinualno raditi na poboljšanjima u najširem smislu od uslova rada, preko iskorišćenja resursa pa do smanjenja zastoja i grešaka. A zatim sledi čvrsto utemeljena tvrdnja „Nije takav naš mentalitet, nismo mi Japanci“, slažem se da nismo ali volim da upitam „Kako to da su naši ljudi najbolji radnici kada odu u inostranstvo“?\nOdgovor je veoma jednostavan, ljudi bolje funkcionišu u uređenim sistemima, lakše se snalaze, bolje se osećaju pa su prirodno i produktivniji, sa druge strane organizaciona kultura je nešto što nas bez pardona nauči na određeni način ponašanja. Ako niko ne baca otpad na pod u toku rada nećemo ni mi iako smo došli iz firme gde je to bilo normalno. Baš za ovaj možda i najvažniji detalj uspotavljanja i razvoja organizacione kulture zaduženi su i odgovorni isključivo menadžeri i iz nje možemo uspostavljati sistem kontinualnog poboljšanja.\n„Ukoliko nemaš pola sata u toku dana da se baviš sobom i svojom firmom, onda moraš da se baviš sat vremena svakog dana“. – zaključio je Nikola Marjanović iz kompanije Tecor Consulting.\nViše o kompaniji Tecor Consulting i Lean alatima možete saznati na ovom link-u.


Izletište Kadijevac - Kopaonik - infoKOP\nNa oko 7km od centra Kopaonika, u smeru prema Jošaničkoj banji, nalazi se najpoznatije kopaoničko izletište Kadijevac. Okruženo je stoletnom bukovom i srčovom šumom Ravnog Kopaonika, a preseca ga svojim krivudavim tokom reka Samokovka.\nViše letnjikovaca i izvor vode su idealni za relaksaciju, izlet i odmor turista. Sa prvim danima proleća pa sve do jeseni Kadijevac postaje omiljeno izletište turista koji posećuju Kopaonik.\nPitomost, dobra lokacija, prelepa priroda i letnjikovci čine ovo mesto idealnom početnom tačkom za istraživanje Nacionalnog parka Kopaonik. Na samo 20 minuta hoda nalazi se rezervat Jankove bare, zatim sa ovog mesta možete krenuti u osvajanje Kukavice, posetiti lokalitet Đački grob...


Zanimljivosti dana : Naučnici pronašli mineral koji do sada nije viđen u prirodi!\nMeteorit čije je ime Wedderburn pronađen je 1951. godine uz put zabačenog australijskog grada iz doba zlatne groznice i naučnici već decenijama pokušavaju dešifrovati ... odnosno pronići u sve tajne ovog delića svemirske stene teškog 210 grama!\nU istraživanju koje je objavljeno pre nekoliko meseci, a koje je predvodio mineralog Chi Ma s Caltecha, potvrđeno je kako se u ovome meteoritu nalazi takozvani edscottit, retki oblik minerala železovog karbida, što je prva takva pojava te tvari u prirodi.\nOtkriće edscottita, nazvanog prema stručnjaku za meteorite Edwardu Scottu, važno je za naučnu zajednicu jer je to prva prirodna pojava ove posebne atomske formulacije minerala železovog karbida u prirodi.\nSintetička prečica tog minerala poznata je stručnjacima već decenijama, a nastaje tokom taljenja železa, piše Science Alert\nPlanetarni naučnik Geoffrey Bonning s australijskog Nacionalnog Univerziteta smatra kako je ovaj mineral nastao u zagrejanoj jezgri jednog drevnog planeta koji je uništen u davnoj prošlosti.\nPlanet je vjerovatno stradao prilikom katastrofalnog kosmičkog sudara s drugim planetom, mesecom ili asteroidom te se raspršio u manje delove širom svemira\nMilionima godina kasnije, jedan fragment tog drevnog planeta slučajno je pa pored Wedderburna, pretpostavlja Bonning.\nU Beču ukrali tramvaj sa stanice\nAustriji se desio neobičan kriminalni čin ,nepoznato lice ukralo je…\n23, feb 19\nZadnjih godina sve više se postavlja pitanje da li su drevni narodi u…\nPogled na Menhetnu neki plaćaju i po 11 miliona dolara!\nU "moru" visokih zgrada u New York gradu, pogled na nešto lepo i…


Najhumanija sredina: Kragujevac drugi grad po dobrovoljnom davalaštvu | InfoKG - Mesto gde se informišem\nNajhumanija sredina: Kragujevac drugi grad po dobrovoljnom davalaštvu\nSubota, 16 Jun 2018 13:00Autor: Jovana Mladenović\nU Crvenom krstu Srbije u Beogradu, povodom obeležavanja Svetskog dana dobrovoljnih davalaca krvi, upriličena je svečanost na kojoj su, tradicionalno, uručena najviša priznanja za “Za najhumaniju sredinu“, a odlikovan je i Grad Kragujevac. Sa ostvarenih 4,3 odsto prikupljenih jedinica krvi u odnosu na broj stanovnika, drugi je grad u Srbiji po rezultatima.\nOve godine priznanje “Za najhumaniju sredinu“ dodeljeno je predstavnicima tri grada i sedam opština iz Srbije koji su motivisali najviše stanovnika za ovaj humani čin. Među dobitnicima ovog priznanja, na osnovu ostvarenih rezultata u prethodnoj godini najhumaniji gradovi Požarevac, Kragujevac, Bor, Inđija, Lazarevac, Bačka Palanka, Lajkovac, Despotovac, Zemun i opština Preševo,\nGrad Kragujevac sa ostvarenih 4,3 odsto prikupljenih jedinica krvi u odnosu na broj stanovnika, drugi je grad u Srbiji po rezultatima i već treću godinu zaredom dobija ovo prestižno priznanje.\nInače, Crveni krst Srbije ovo priznaje svake godine dodeljuje 14. juna na Svetski dan dobrovoljnih davalaca krvi, koji je utvrđen datumom rođenja austrijskog biologa i lekara Karla Landštajnera. Ovaj bečki lekar je otkrio krvne grupe kod čoveka, zbog čega mu je 1930. godine dodeljena Nobelova nagradu. Od 2004. godine dan najhumanijih ljudi, različitim manifestacijama, obeležava se širom sveta u cilju podizanja svesti o značaju trasfuzije krvi u spašavanju ljudskih života i unapređenju zdravlja. Pored toga, upućuje se i apel svima da se priključe ovom humanom činu i redovno daju krv.\nPostanite heroji: Divlji Veprovi organizuju akciju dobrovoljnog davanja krvi, pozivaju sugrađane da se priključe\nVelika akcija dobrovoljnog davanja krvi prilika za humanost


Jovanović: Broj pregleda raste, sve veći procenat obolelih od kovida zahteva hospitalizaciju i kiseoničku terapiju | Blok vesti\nJovanović: Broj pregleda raste, sve veći procenat obolelih od kovida zahteva hospitalizaciju i kiseoničku terapiju\nDirektorka Instituta "Batut" Verica Jovanović, komentarišući aktuelnu epidemiološku situaciju, izjavila je danas da se povećava broj i učestalost pregleda i da veći procenat ljudi zahteva bolničku pomoć. Dodaje da rad dodatno komplikuje i otežava situaciju to što svi pacijenti koji zahtevaju bolničko lečenje zahtevaju i primenu kiseonika.\nVerica Jovanović je za RTS rekla da je prethodna noć bila veoma teška i da se pritisak na kovid ambulante povećava. Istakla je da se bolnice pune i da se pacijenti prevoze tamo gde su bolnički kapaciteti dostupni.\n"Ono što je veoma nepovoljno jeste da svi pacijenti koji zahtevaju bolničko lečenje zahtevaju i primenu kiseonika. To dodatno komplikuje i otežava situaciju i rad, gde pored potrebnog kreveta u intenzivnoj ili poluintenzivnoj nezi, za sve te terapijske procedure se zahteva i aktivno učešće medicinskog kadra", navodi Jovanovićeva.\nSamo tokom noći, prema podacima koji stižu kontinuirano, na Infektivnoj klinici Kliničkog centra Srbije, bilo je oko 90 pregleda.\n"Više od 50 pacijenata je tokom noći dobilo pomoć od strane službe hitne pomoći. Pacijenti se prevoze tamo gde su bolnički kapaciteti dostupni", napominje direktorka "Batuta".\nPrema njenim rečima, veliki problem je i to što je među zdravstvenim radicima registrovana pojava infekcije.\nNa pitanje kada bi nove mere mogle da daju rezultate, objašnjava da je iskustvo iz celog sveta pokazalo da mere ne mogu za jedan dan dati rezultat.\n"Mi ćemo izaći iz ovoga. Svako će od nas dati doprinos. Borba je takva da svako može svojim ponašanjem da doprinese", poručuje Jovanovićeva.\nKada je pitanju vakcina, direktorka "Batuta" kaže da će imunizacija biti vanredna i verovatno preporučena.\n"Najpre se vakcinišu zdravstveni radnici, ali istovremeno i starije stanovništvo koje ima više od 60 ili 65 godina", navela je Jovanovićeva.\nIstiče da su u toku opsežno pripreme i da se nadležni spremaju kao da će vakcina sutra biti dostupna.\nPrevious articleNIKŠIĆANI I PODGORIČANI NISU ZABORAVILI MARADONU: Mnogo toga nas je spajalo…\nNext articleĐerlek: U narednih sedam do deset dana porast broja zaraženih i preminulih od kovida19\nNEĆETE VEROVATI SVOJIM OČIMA kada vidite ŠTA OVAJ PAS RADI! Sekret obara rekorde gledanosti na internetu… uzeo četkicu i boju, ono što je nacrtao...


Rohani je prema preliminarnim rezultatima osvojio približno 22,8 miliona glasova\n"Od oko 41,2 miliona ukupnog broja glasova, Rohani je dobio 23,5 miliona... i pobedio na izborima", izjavio je 20. maja prepodne iranski ministar unutrašnjih poslova Abdolreza Rahmanifazli, obraćajući se javnosti na državnoj televiziji, prenosi Rojters.\nPretohodno je iranska državna televizija već čestitala aktuelnom predsedniku Hasanu Rohaniju ponovni izbor za novi četvorogodišnji mandat.\nRohanijev glavni protivnik na predsedničkim izborima, konzervativni bivši tužilac Ebrahim Raisi, blizak iranskom vrhovnom verskom vođi ajatolahu Ali Hamneiju osvojio je oko 15,8 miliona glasova, dok ostala dva kandidata nisu dobili više od million.\nReizabrani predsednik Irana Hasan Rohani izjavio je da je "stvarni pobednik" izbora iranski narod i da su Iranci glasajući za njega, izabrali "angažovanje sa svetom", i rekli "ne" ekstremizmu.\nZvaničnici navode da je na predsedničkim izborima u Iranu 19. maja glasalo više od 40 miliona ljudi, odnosno više od 70 odsto registrovanih birača, što je gotovo slična izlaznost kao na izborima 2013. godine.\nAnalitičari su dosledno sugerisali da će veći broj birača glasati za Rohanija.\nRohani je na izborima 2013, kada je izlaznost bila 73 odsto, osvojio nepunih 51 odsto glasova u prvom krugu.\nIako je bilo predviđeno da glasanje traje do 18 časova po lokalnom vremenu, zatvaranje birališta je nekoliko puta odlagano zbog “velikog broja birača”, koji su formirali duge redove na biračkim mestima u različitim delovima zemlje.\nDržavna televizija objavila je službeni izvještaj navodeći da je ljudima koji čekaju u redu dozvoljeno da glasaju do ponoći po lokalnom vremenu.\nGlasanje je održano i za iranske građane u desetinama zemalja širom sveta.\nOvo su prvi predsednički izbori u Iranu otkako je u julu 2015. Iran sklopio istorijski nuklearni sporazum sa velikim silama.\nZatvaranje birališta je nekoliko puta odlagano zbog “velikog broja birača”, koji su formirali duge redove\nHasan Rohani je bio ključni igrač 2015. kada je sa zapadnim silama dogovorio ograničavanje iranskog nuklearnog programa u zamenu za olakšanje ekonomskih sankcija. Potom je krenula sve veća normalizacija odnosa sa Zapadom.\nSporazum se smatra glavnom odrednicom Rohanijevog mandata i on sigurno želi nastaviti u tom smeru. Pobeda Rohanija značila bi da Iran može da nastavi kretanje istim putem.\nU ovogodišnjoj trci bilo je ukupno pet predsedničkih kandidata, ali samo njih dvojica su smatrani ozbiljnim pretendentima: umereni Hasan Rohani i konzervativni Raisi.\nKonzervativni bivši tužilac Ebrahim Raisi, blizak iranskom vrhovnom verskom vođi ajatolahu Ali Hamneiju osvojio je 15,5 miliona glasova\nRohanija podupiru reformisti, dok je Raisi kandidat kojega preferira Ali Hamnei. Raisi je bio član takozvane "Komisije za smrt", koja je određivala izvršenja smrtne kazne nad hiljadama političkih zatvorenika u leto 1988. godine.\nRohani na svojoj strani ima istoriju: nijedan predsednik nije izgubio drugi mandat od 1981. godine. No, iranski izbori znaju biti nepredvidljivi - sam Rohani nije dobro stajao u istraživanjima dve nedelje pre izbora 2013, ali su onda reformatori stali uz njega, pozvali sve koji ih podupiru da daju glas Rohaniju koji je zahvaljujući upravo tim glasovima postao predsednik Irana.\nČestitke iz EU, Rusije i Sirije\nŠefica evropske diplomatije Federika Mogerini čestitala je Hasanu Rohaniju ponovni izbor za predsednika Irana i obećala da će EU nastaviti da sprovodi nuklearni sporazum sklopljen 2015. godine.\n"Iranci su strastveno učestvovali u političkom životu svoje zemlje. Čestitam predsedniku Rohaniju za jasno dobijen mandat", napisala je visoka predstavnica Evropske unije na Twitteru.\nOna je dodala da je EU spremna da nastavi da radi ka punom sprovođenju nuklearnog sporazuma, na ostvarenju regionalnog mira i ispunjenju očekivanja svih stanovnika Irana. EU je učestvovala u pregovorima s Teheranom koji su doveli do sklapanja sporazuma u julu 2015. godine. Šest meseci posle zaključivanja istorijskog nuklearnog sporazuma između Irana i velikih sila, Evropska unija je u januaru 2016. ukinula ekonomske sankcije uvedene Iranu zbog njegovih kontroverznih nuklearnih aktivnosti. Međutim, EU je ipak zadržala sankcije iz 2011. koje se odnose na kršenja ljudskih prava u Iranu.\nČestitku Rohaniju uputio je i predsednik Rusije Vladimir Putin. On je u poruci "potvrdio spremnost da nastavi aktivni zajednički rad na daljem razvoju rusko-iranske partnerske saradnje na bilateralnom i međunarodnom planu", saopštio je Kremlj, ali nije objavio tekst čestitke.\nReizabranom predsedniku Irana čestitao je i sirijski predsednik Bašar al Asad. U saopštenju iz Asadovog kabineta navodi se da je sirijski predsednik uputio pismo Rohaniju da mu čestita na "poverenju koje mu je iranski narod dao da nastavi s poboljšavanjem statusa Irana u regionu i u svetu". Asad je rekao da će Sirija nastaviti da sarađuje sa Islamskom Republikom Iran na stvarima koje "podstiču bezbednost i stabilnost u dve zemlje, regionu i u svetu".


Visoki iranski zapovjednik upozorava na izraelske aktivnosti u Perzijskom zaljevu - Otpor\nVisoki iranski zapovjednik upozorava na izraelske aktivnosti u Perzijskom zaljevu\nGlavni komandant iranskog Korpusa čuvara islamske revolucije (IRGC) upozorio je neke zemlje u regionu da je prisustvo Izraela u strateškom regionu Perzijskog zaljeva uzrok nesigurnosti, pozivajući ih da prekinu svoje odnose s tim režimom.\nGeneral-major Hossein Salami u srijedu je komentirao sigurnosnu situaciju u Perzijskom zaljevu, Hormuškom moreuzu i Omanskom moru, skrenuvši pažnju na kretanja Izraelaca u tom strateškom regionu.\n„Nažalost, neki režimi na južnoj strani Perzijskog zaljeva uspostavili su političke i bezbjednosne odnose sa cionističkim režimom, što predstavlja ozbiljnu pretnju bezbjednosti regiona, a posebno samih režima“, rekao je on.\n“Izričito izjavljujemo i upozoravamo da nastavak takvih odnosa uopće nije prihvatljiv”, dodao je Salami.\nGlavni komandant IRGC-a upozorio je regionalne države da prisustvo Izraela predstavlja izvor nesigurnosti ne samo u Perzijskom zaljevu već i na bilo kojoj lokaciji.\nSalamijevo upozorenje uslijedilo je nakon što su se ministri vanjskih poslova Ujedinjenih Arapskih Emirata, Bahreina i Maroka – tri arapske zemlje koje su normalizirale odnose s Izraelom 2020. – okupili na sastanku u okupiranom Negevu kako bi pokrenuli normalizaciju svojih odnosa uz posredovanje SAD-a.\nNa drugom mjestu u svojim izjavama, Salami je pozdravio trenutni status borbene moći jedinica i snaga IRGC-a, posebno onih raspoređenih na ključnim otocima na jugu, i njihovu spremnost da čvrsto brane teritorije Islamske Republike pred mogućim prijetnjama.\nIzraelske snage ubile tri Palestinca u raciji na kamp Jenin\nAnti-izraelske operacije su odgovor na zločine Izraela\nMay 16, 2022 11:06 pm


POČETNA REGIONALNE VESTI - BRANIČEVSKI OKRUG Danas je Prvi maj – Međunarodni praznik rada\nMeđunarodni praznik rada – Prvi maj obeležava se danas širom sveta, kao i u Srbiji, u znak sećanja na dan kada su radnici u Čikagu štrajkom i protestima počeli da se bore za osmočasovno radno vreme.\nPrvi maj u Srbiji obeležen je prvi put 1893. godine protestnim skupovima u Beogradu. Prvomajske proslave u seoskim sredinama u Srbiji počele su najpre u selu Dubona, kod Mladenovca, dve godine kasnije. U Srbiji i regionu vremenom je postao običaj da se tog dana u zoru izlazi na Prvomajski uranak u prirodu. Ove godine umesto proslave praznika u prirodi zabrana kretanja zbog koronavirusa.\nPRETHODNI ČLANAKUSAID obezbedio 150.000 dolara bespovratne pomoći za Crveni krst Srbije\nSLEDEĆI ČLANAKNestabilno vreme za vikend uz žuti meteoalarm\nStvari bez kojih ne bi trebalo da krećete na prvomajski uranak\nToplo prolećno vreme\nVreme za praznike: Roštiljanje na 30 stepeni!\nZaova – Omiljeno mesto mnogih za izlet u prirodi\nPotvrđeno: Policijski čas za 1. maj od 83 sata\nPreporuka struke za 1. maj: Zabrana kretanja od 83 sata\nSrebrno jezero: 6. Muzički festival ”Uranak” – 29.04-01.05.\nBez poginulih za 1. maj ove godine u Srbiji


Smanjite jačinu zvuka\nLjudi su zdraviji i srećniji kada se kontroliše pozadinska buka\nBuka može uticati na vaše spavanje, povećati broj otkucaja srca i krvni pritisak, a moće čak imati i uticaja na motoričke veštine i kognitivne funkcije. Prema Evropskoj agenciji za životnu sredinu (EEA), 10.000 smrti u Evropi svake godine može biti pripisano buci. A godišnji trošak zagađenja bukom u Evropi je procenjen na 52 milijarde američkih dolara.\nKao reakcija na to, EEA i Svetska zdravstvena organizacija su zadale ciljeve za maksimalne nivoe buke kojima Evropljani treba da budu izloženi. Oni preporučuju da okom noći nivoi budu najviše 40dB (jedna trećina stanovnika EU je trenutno izloženo nivou od 55dB) i 65dB tokom dana. Neke opštine se pridružuju tome, ograničavajući nivoe buke, na primer tokom događaja koji se održavaju kasno noću.\nPriznato je da izloženost buci može dovest do uznermirenost i poremećaja sna, a to može uticati na kvalitet života.\nIzvor: Izjava o smernicama za buku za Englesku (NPSE)\nZidovi i krovovi zgrada imaju veoma snažan uticaj na nivoe buke, a to postaje deo sve većeg broja razgovora među arhitektama, vlasnicma zgrada i zdravstvenih radnika po pitanju „zdravog dizajna“. Mnogi zaposleni smatraju da kancelarije sa otvorenim rasporedom, na primer, mogu ometati koncentraciju, delimično zbog izloženosti buci koju oni mogu stvarati. Kada je prostor namenjen za komunikaciju ili kognitivne zadatke, njene akustične performanse su jedan od najznačajnijih elemenata na koje dizajn treba da obrati pažnju.\nMaterijali predstavljaju važan deo rešenja. Ako površine dozvoljavaju talasima da se odbijaju natrag u prostoriju, oni mogu da stvore bučno unutrašnje okruženje. Materijali koji upijaju zvuk, sa druge strane, mogu da upravljaju nivoima ambijentalnog zvuka, dok zvučna izolacija može da spreči da buka prelazi iz jednog prostora u drugi.\nOtklanjanjem zagađenja bukom, dobro dizajnirane zgrade mogu da donesu značajan doprinos poboljšanju kvaliteta života za milione ljudi.\nIznos godišnji trošak zagađenja bukom u Evropi\nsmrtnih slučajeva se godišnje pripisuje buci u Evropi\nje preporučen nivo buke tokom dana\nKancelarija bestselera, Arhus\nFilološki fakultet na Univerzitetu Lodz, Poljska\nProstoriju osećamo svim našim čulima. Zar ne bi onda arhitekte trebalo da provedu isto toliko vremena na to kakav je zvuk u prostoriji kao i na to kako će da izgleda?


Pametni hotel u kom se papuče i nameštaj sami parkiraju (VIDEO) - News - Turistički svet\nPametni hotel u kom se papuče i nameštaj sami parkiraju (VIDEO)\nJedan od najmodernijih hotela na svetu nalazi se u japanskom gradu Jokohami. Na ulazu u sobu goste dočekuju "pametne" papuče, a u njima isti takav nameštaj. Hotel ProPILOT Park Ryokan je kombinacija tradicionalnog dalekoistočnog gostoprimstva i najsavremenije tehnologije, koju je razvio Nisan.\nHotel u planinskom mestu Hakone, poznatom po izvorima tople vode, gostima nudi "pametna" iznenađenja, koja pored papuča, uključuju i nameštaj koji se samostalno kreće.\nKoristeći Nisanov automatski sistem kretanja i parkiranja, papuče se same "parkiraju" posle pritiska na dugme, a u sobama se nalaze i "samoparkirajući" stolovi i podni jastuci, piše Indipendent.\n- Ova tehnologija u automobilima zahteva snažne procesore, četiri kamere visoke rezolucije za obradu slike u realnom vremenu i 12 sonarnih senzora za procenu okoline vozila. Nakon obrade sakupljenih informacija, sistem bezbedno može da parkira automobil kontrolisanjem papučice gasa, kočnica, upravljača i menjača - kaže potrparol Nisana Nik Maksfild.\nOn dodaje da, kod parkiranja papuča, ova tehnologija služi tome da podigne svest ljudi o potencijalu automatizovanih tehnologija vožnje, a i sama primena je mnogo jednostavnija. Svaki predmet koji se koristi ima osnovnu poziciju, koja se aktivira pritiskom na dugme.\nPapuče imju dva mala točkića pomoću kojih se kreću, a koji se uvlače nakon što ih neko obuje.


Strategija za čistiji vazduh - Užice online\nRešavanje problema uz pomoć EU\nOd kako je počela grejna sezona, prekomerno zagađenje vazduha zabeleženo je u više gradova u Srbiji: Beogradu, Nišu, Smederevu, Pančevu, Novom Sadu, Užicu i Boru.\nTakva situacija se ponavlja svake zime kada zagađenost vazduha dostiže rizičan nivo, pogotovo pod uticajem anticklona, kada je vetar veoma slab i vazdušni pritisak visok. To je ono vreme u godini kada vazduh može da se oseti i vidi golim okom jer se u njemu nalazi visoka koncentracija čvrstih čestica i gasova koji imaju štetne efekte po zdravlje.\nNajveći zagađivači vazduha su kotlarnice na ugalj ili mazut i individualna ložišta u domaćinstvima, termoelektrane i elektrane, zastareo vozni park gde je prosečna starost vozila 17 godina, deponije otpada i industrija – rafinerije nafte, rudarstvo i metalurgija.\nProcenjuje se da oko 2,5 miliona građana (1/3 stanovništva Srbije) živi u područjima u kojima nivoi zagađenja vazduha prelaze granične vrednosti utvrđene kroz domaće i EU propise.\nPosledice po zdravlje su poznate: prema proračunima međunarodnih organizacija, kao šta su Svetska banka i Evropska unija preko Evropske agencije za životnu sredinu nekoliko hiljada ljudi u Srbiji prevremeno premine usled izlaganja zagađenom vazduhu.\nOsetljiva populacija, kao što su deca, starije osobe i domaćinstava sa ograničenim pristupom zdravstvenoj zaštiti pogotovo su podložniji kardiovaskularnim i respiratornim bolestima.\nIako su problemi sa prekomernim zagađenjem vazduha isti svake grejne sezone, po prvi put Republika Srbija je razradila jasnu strategiju i intenzivno radi na rešavanju tog višedecenijskog problema.\nPrvi nacrt Programa za zaštitu vazduha u Republici Srbiji sa akcionim planom predstavljen je 29. oktobra u formi javnih konsultacija.\nStručnjaci koji podržavaju Ministarstvo zaštite životne sredine, u sklopu projekta „EU za bolju životnu sredinu“ finansiranog iz IPA programa Evropske unije, objasnili su celokupni pristup i mere predložene u Programu, a šira javnost je pozvana da učestvuje sa ciljem završetka nacrta Programa na najbolji mogući način.\nJavne konsultacije organizovane od početka stvaranja strateškog dokumenta\nOvaj nacrt Programa nastao je na osnovu naučne ekspertize stručnjaka uključenih u projekat “EU za bolju životnu sredinu”, a izrađen je u okviru Radne grupe koju je formiralo Ministarstvo zaštite životne sredine.\nNjegov sadržaj obogaćen je komentarima i sugestijama naučnika, predstavnika civilnog društva i drugih institucija koji su svoje predloge izneli tokom prethodne dve javne konsultacije organizovane tokom izrade nacrta Programa.\nOvaj dokument je omogućio da se u Srbiji primeni evropsko zakonodavstvo u oblasti zaštite vazduha, a upravo EU predvodi globalnu bitku za čisti vazduh kroz Evropski zeleni plan.\nSrpske firme već su motivisane da se usklade sa onim što predviđa ovaj plan, jer im je EU izvozno tržište, pa žele da njihova roba tamo bude konkurentna.\nPraksa je pokazala, iako je zagađenje vazduha ozbiljan problem u Evropi, propisi vezani za čist vazduh funkcionišu, jer je u nekoliko proteklih decenija kvalitet vazduha u Evropi poboljšan.\nOsim naučno zasnovanih analiza i projekcija, i izrade svih optimalnih scenarija za rešavanje preostalih žarišta zagađenja vazduha, ono što ovaj nacrt Programa po prvi put nudi su projekcije potrebnih investicija, analiza isplativosti i – što je najvažnije – efekte zagađenja vazduha na zdravlje ljudi. Stoga, ovaj nacrt Programa predstavlja veliki korak ka stavljanju pitanja zdravlja i životne sredine visoko na dnevni red politike.\nJavnost je još uvek pozvana da se uključi u diskusiju o nacrtu Programa koji je dostupan na sajtu Ministarstva zaštite životne sredine i na stranici samog projekta: eas3.euzatebe.rs.\nKljučni napredak treba biti postignut u narednih 10 godina, a izrada ovog dokumenta pomoći će Srbiji da planira aktivnosti kako bi se obezbedio bolji kvalitet vazduha i smanjile emisije štetne po zdravlje ljudi i životnu sredinu do 2030. godine.\nVazduh u Užicu “vrlo nezdrav”\nUžice: Sledeće nedelje će se znati da li će biti dočeka Nove godine u kafićima i restoranima


Ponedjeljak, 28 Rujan 2020 12:12\nTitova pećina u Drvaru je ponovo otvorena za strane i domaće turiste nakon što je završena prva faza njene rekonstrukcije.\n“Postavljene su zaštitne mreže i željezna konstrukcija iznad baraka u pećini da bi se osigurala lokacija od potencijalnih odrona. Izvršena je i rekonstrukcija krovova, pa je Titova pećina od danas otvorena za turiste”, izjavila je medijima načelnica Općine Drvar Dušica Runić.\nSredstva za završetak ove faze uređenja 2019. godine osigurana su zahvaljujući Ministarstvu ekologije i turizma i Ministarstvu kulture i sporta Federacije BiH u iznosu od 54.000 KM.\n“U narednom periodu bit će potrebno opremiti unutrašnjost baraka, izvršiti elektrifikaciju, postaviti rasvjetna tijela i konstantno raditi na unapređenju ovog turističkog potencijala naše općine”, kaže Runić.\n“Sada spremno dočekujemo turiste kako iz zemlje tako i iz regiona. Svi su dobrodošli u Drvar – grad antifašizma i heroja”, rekla je Jovićeva za Srnu.


Sloga | Српски покрет Двери\nUdruženi sindikati Srbije „Sloga“ podneli su Višem javnom tužilaštvu u Beogradu krivičnu prijavu protiv nepoznatih lica zbog ugrožavanja sigurnosti njihovog predsednika Željka Veselinovića. Navodeći da se Veselinoviću i njegovoj porodici sa dvoje maloletne dece poslednjih dana otvorenim pretnjama putem društvenih mreža i telefona ugrožava spokojstvo i integritet, „Sloga“ je pozvala vlast da ne prisvaja pravdu […]\nAko su izdajnici igumani i vladike, a patriote lopovi i secikese, meni će biti čast da budem na strani izdajnika. Naša krilatica „Samo sloga Srbina spasava“ oduvek je bila nedostižni ideal ka kome smo težili. Oduvek su podele bile razlog našeg stradanja i patnje. Vukan protiv Stefana, rasparčane teritorije srpskog carstva koje su kasnije pokorili […]\nVerujemo da su ove pretnje upućene, ne samo jer se Veselinović bori za prava radnika u Srbiji, već zato što je javno podržao protest, koji je zakazan za 16. septembar ispred zgrade Vlade. Željku Veselinoviću, predsedniku Udruženih sindikata Srbije „Sloga“, upućene su pretnje preko društvenih mreža. Zaista je neshvatljivo da je režim postao tako agresivan […]


Partizan odgovorio na optužbe o nameštanju utakmica! - Sportske.net\nPartizan odgovorio na optužbe o nameštanju utakmica!\nNekoliko dana pošto su u medijima objavljene informacije o navodnim ''nečasnim radnjama'' koje je u prošlosti činio klub iz Humske, odnosno njegovi pojedini rukovodioci, Partizan se oglasio zvaničnim saopštenjem.\nPetrovićeva podrška Predragu Luki: ''Žao mi je što i on nije sa nama!''OTVORENO PISMO Živkovićevog menadžera: ''Zaštitite Andriju! Partizan je za njega svetinja!''Partizan - Vazura ''ne sme ni da razmišlja'' o posledicama!Gde bi danas Žile bio da mu nije Partizana? Stojke ''zna'' odgovor!''Slučaj Živković'' - Oglasio se i Dragan Đurić!\nPrema očekivanju, klub iz Humske je u današnjem saopštenju negirao istinitost tvrdnji koje se mogu videti u transkriptu izjava Bojana Radovanovića, nekadašnjeg člana Upravnog odbora Partizana.\n''Postavlja se pitanje kako je moguće da dokumenti iz Tužilaštva za organizovani kriminal 'cure' u javnost, i to posle četiri godine? Takođe se postavlja pitanje kako je moguće da to Tužilaštvo u prethodnim godinama nije ništa preduzelo povodom iznetih optužbi?\nOdgovori su jednostavni: Proveravajući navode Bojana Radovanovića u Tužilaštvu su se uverili da su oni lažni i isfabrikovani, a „curenje“ je deo kampanje diskreditacije i omalovažavanja rezultata koje je FK „Partizan“ postigao u periodu od 2008. do danas koju vodi deo srpske sportske javnosti, jer neki ljudi u Srbiji očigledno misle da Partizanu treba zabraniti da bude najbolji'', navodi se u saopštenju.\nPartizan dalje navodi da je izjava Bojana Radovanovića, tobožnja ili stvarna, ''u celosti neistinita''.\n''Prvo, Bojan Radovanović je bio član Upravnog odbora FK Partizan od kraja decembra 2006. godine do juna 2008. godine, ukupno 18 meseci, a ne od 2004. do 2009. godine, kako se netačno navodi.\nU junu 2008. godine, pošto je u kontinuitetu dolazio na sednice vidno alkoholisan, ili što bi se narodski reklo mrtav pijan, i na njima izazivao incidente, Bojan Radovanović je isključen iz članstva Upravnog odbora. Tada su i prestali svi njegovi kontakti sa klubom.\nUpravo u tom vremenu su prestale funkcije u klubu i Žarku Zečeviću i Nenadu Bjekoviću, koje Bojan Radovanović kleveće i pokušava da optuži. Nenad Bjeković je prestao da bude sportski direktor u junu 2007., a Žarko Zečević je prestao da bude generalni sekretar u septembru 2007.\nŠta je sa utakmicama i klubovima koje Bojan Radovanović navodi kao 'nameštene' i 'prijateljske' u vremenu kada je on bio član uprave /01.01.2007. – 30.06.2008./?\nU tom periodu FK Partizan je sa FK Crvena zvezda odigrao 6 prvenstvenih utakmica i samo jednu dobio, dve odigrao nerešeno i tri izgubio.\nFK Mladost iz Apatina u leto 2007. godine istupa iz Super lige Srbije i više ne nastupa u njoj.\nSa FK Hajduk iz Kule bilans je 5 utakmica, 4 pobede Partizana, 1 pobeda Hajduka. Inače, prva utakmica po transferu Ljubomira Fejse u jesen 2008., što Bojan Radovanović posebno apostrofira, završava se nerešeno.\nBSK iz Borče, Metalac iz Gornjeg Milanovca i Spartak iz Subotice u tom vremenu nisu članovi Super lige, pa FK Partizan sa njima nije ni igrao.\nSa FK Smederevo i FK Borac iz Čačka bilans je isti – 3 pobede Partizana i jedna nerešena utakmica.\nDakle nema ni 'prijateljstva', ni lakih pobeda'', poručuju iz Humske.\n''Konačno, u utakmici sa OFK Beogradom odigranoj u proleće 2008. Godine, koju Bojan Radovanović takođe apostrofira, Partizan nije vodio 2:0, već gubio 0:1, da bi preokrenuo i pobedio sa 3:1. Junak utakmice bio je, i to može da se nađe u arhivi Sporta, golman Partizana Mladen Božović.\nPametnima i objektivnima dovoljno, onima koji to nisu se i ne obraćamo.\nDelimično možemo da razumemo Bojana Radovanovića, koji je u očajanju, optužen za niz teških krivičnih dela, mislio da klevetama i lažnim optužbama može da olakša svoj položaj'', zaključuju u Humskoj i dodaju da ne mogu da razumeju list koji njegove izjave objavljuje.


Sadržaj odgovora na dodatna pitanja Evropske komisije u potpunosti oslikava monopol HDZ-a i SNSD-a, omugućen od strane SDA\nSocijaldemokratska partija BiH smatra da sadržaj odgovora Bosne i Hercegovine na dodatna pitanja Evropske komisije najjasnije oslikava trenutnu poziciju političkog monopola nad svim unutrašnjim i vanjskopolitičkim procesima u državi od strane HDZ-a BiH i SNSD-a, koji je opet omogućen svesrdnom podrškom SDA.\nSramotno je da je SDA pristala na formulacije, poput one kojom se Evropskoj komisiji ‘objašnjava’ da je Bosna i Hercegovina multinacionalna država u kojoj je sistem podjela u, navodnom, najboljem interesu građana. Odgovori, kojim se država, praktično, predstavlja kao konfederacija tri nacije, su uvredljivi, neprihvatljivi i suprotni istinskom ustroju i biću bosanskohercegovačkog društva.\nPokušaj promocije segregacije i diskriminacije u školstvu, te branjenje diskriminatornog koncepta konstitutivnosti, koji je čak i u pitanjima okarakterisan kao suprotan temeljnim načelima EU, samo dodatno potvrđuje da cilj odgovora nije bio dati jasan i istinit prikaz stanja u društvu.\nNaprotiv, jasno je da je osnovna zadaća davatelja odgovora bila branjenje, ne interesa građana države, nego destruktivnih antidržavnih politika i pokušaj njihovog predstavljanja kao nužne realnosti pred institucijama EU.\nTumačenja, kojim se presude domaćih i međunarodnih sudova o ukidanju diskriminacije, umjesto kao obaveza na putu uspostave istinski demokratskog društva, zapravo, tretiraju kao prijetnja ‘stabilnom’ segregiranom društvenom poretku, za dužnosnike EU će, nažalost, biti samo potvrda ogromne udaljenosti i nespremnosti naše drzave da, pod trenutnom političkom upravom, pristupi EU.\nMehanizam koordinacije u kojem je kantonalnim ministrima prepušteno da odgovaraju na najznačajnija vanjskopolitička pitanja države BiH je na kraju samo i mogao rezultirati ovakvim fijaskom i međunarodnom sramotom za naše drustvo i državu Bosnu i Hercegovinu.\n> Neka DF pita svoje partnere iz SDA zbog čega im nije prošla inicijativa


VUČIĆ ZVAO TAČIJA U VEZI UVISTVA OLIVERA IVANOVIĆA: Evo šta mu je saopštio... | Vestinet.rs\nPočetna TEMA DANA\tVUČIĆ ZVAO TAČIJA U VEZI UVISTVA OLIVERA IVANOVIĆA: Evo šta mu je saopštio…\nVUČIĆ ZVAO TAČIJA U VEZI UVISTVA OLIVERA IVANOVIĆA: Evo šta mu je saopštio…\nUNMIK: Nismo još dobili zahtev Beograda da se uključi u istragu o ubistvu Olivera Ivanovića\nUnmik još nije dobio zahtev iz Beograda da se Srbija uključi u istragu o ubistvu lidera Građanske incijative SDP Olivera Ivanovića, izjavila je portarolka Misije Sanam Dolatshahi.\n„Upoznati smo sa izjavom predsednika Vučića, ali još nismo primili nikakav zvaničan zahtev te prirode“, rekla je ona agenciji Beta.\nPredsednik Srbije Aleksandar Vučić rekao je povodom ubistva lidera Ivanovića da je Srbija uputila dopis Euleksu i Unmikuu sa zahtevom da državni organi Srbije učestvuju u istrazi.\n„Na kosovskim vlastima je da odluče da li će Srbija učestovati u istrazi“, rekla je šef kancelarije za štampu i javno informisanje Euleksa Dragana Nikolić Solomon na pitanje da li je zahtev stigao u Euleks.\nVučić je naveo da su članovi Saveta za nacionalnu bezbednost uvereni su da bi učešće organa Srbije u istrazi značilo otkrivanje istine o ubistvu Ivanovića


Crnogorski pokret, uz podršku DANU i Fondaciju "Sv. Petar Cetinjski", poziva građane da se večeras u 19 sati okupe u Domu kulture u Baru, da, kako se navodi u pozivu, javno iskažu protest protiv politike oličene u litijama, kojima je cilj rušenje ustavnog poretka Crne Gore. - GlasCG\nGlasCG DRUŠTVO Crnogorski pokret, uz podršku DANU i Fondaciju “Sv. Petar Cetinjski”, poziva građane da se večeras u 19 sati okupe u Domu kulture u Baru, da, kako se navodi u pozivu, javno iskažu protest protiv politike oličene u litijama, kojima je cilj rušenje ustavnog poretka Crne Gore.\nCrnogorski pokret, uz podršku DANU i Fondaciju “Sv. Petar Cetinjski”, poziva građane da se večeras u 19 sati okupe u Domu kulture u Baru, da, kako se navodi u pozivu, javno iskažu protest protiv politike oličene u litijama, kojima je cilj rušenje ustavnog poretka Crne Gore.\nPosted on 03/07/2020 by glascg\nPažin: Crvena linija u dijalogu – pravni poredak Crne Gore\nNe postoje indicije da bi moglo doći do sukoba


Polovni Riedler transportna vozila oglasi za prodaju - Mascus Srbija\nNalazite se ovde: Mascus Srbija > Transportna vozila > Riedler\nPolovna Riedler transportna vozila na prodaju\nOvo su rezultati pretrage polovnih Riedler transportna vozila mašina koje su za prodaju. Riedler transportna vozila oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Riedler transportna vozila u Brend sekciji.\nRiedler naczepa riedlerProizvodjač: Riedler, Tip vešanja: lisni-vazdušni\nRiedler 2-Achs DreiseitenkipperOpšte stanje (1-5): 4, Bruto težina: 18000, Profili prednjih guma: 385/65R22.%, Profil zadnjih guma: 385/65R22.%\nOvde je kompletna lista polovnih Riedler transportna vozila za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Riedler transportna vozila koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Riedler transportna vozila koje Vas interesuju.


Konferencija „Teritorijalna kohezija i ravnomerni razvoj“\nSa zadovoljstvom najavljujemo konferenciju „Teritorijalna kohezija i ravnomerni razvoj“, koju zajednički organizuju Srpska asocijacija regionalnih razvojnih agencija - SARRA i projekat “Podrška ruralnom i regionalnom razvoju u Republici Srbiji”, koji finansira Vlada Švajcarske. Konferencija će biti održana 17. aprila 2019. godine u Beogradu, u hotelu Falkenštajner (Bulevar Mihajla Pupina 10k).\nNa konferenciji će o perspektivama i instrumentima teritorijalne kohezije govoriti predstavnici Ministarstva za evropske integracije, međunarodni eksperti, kao i predstavnici dve nacionalne asocijacije - Asocijacije regionalnih razvojnih agencija – SARRA i Stalne konferencije gradova i opština.\nIskustva EU će predstavti i zamenik direktora Evropske asocijacije razvojnih agencija - EURADA, g. Esteban Pelajo, i tom prilikom će biti potpisan i memorandum o pristupanju Srpske asocijacije regionalnih razvojnih agencija EURADA-i.


Uprkos nestabilnosti na tržištu kapitala i produženog trgovinskog rata između SAD i Kine, 2019. godina je bila uspešna za milijardere koji su uspeli da se uključe u nezvanični Forbesov klub najbogatijih ljudi na svetu.\nViše od 200 ljudi širom sveta je uspelo da uđe na listu najbogatijih od januara ove godine. Širok je i njihov starosni rang – od 21. do 90. godine, kao i zanimanja – od električnih vozila do garderobe.\nForbes je istakao 10 najznačajnijih – najviše je onih koji su svojim radom napravili bogatstvo, zahvaljujući preduzetničkim veštinama pravili su proizvode i usluge.\nČetvoro njih napravilo je kompanije u sektoru hrane i pića, dok je jedna Ruskinja postala druga po redu milijarderka u toj zemlji, zahvaljujući servisu elektronske trgovine koji je razvila dok je bila na porodiljskom odsustvu, prenosi Investitor.\nDolazeći iz četiri zemlje i dva kontinenta, sledi lista najzanimljivijih novih milijardera u 2019. sa iznosima njihovog bogatstva:\nNeto bogatstvo: 1 milijarda dolara\nNeto bogatstvo: 1,1 milijardu dolara\nIzvor: KIND Healthy Snacks\nDžimi Džon Lajtud\nNeto bogatstvo: 1,7 milijardi dolara\nIzvor: Lanac brze hrane\nČarls Žengjao Lu\nNeto bogatstvo: 1,9 milijardi dolara\nIzvor: Lanac kafeterija\nIzvor: Privatni fond\nNeto bogatstvo: 3,1 milijardi dolara\nEntoni von Mandl\nNeto bogatstvo: 3,5 milijardi dolara\nIzvor: Industrija alkohola\nNeto bogatstvo: 34,5 milijardi dolara\nKako se jedan od NAJBOLJIH priprema za NOVI ŽIVOT\nNovogodišnja taktika: Džoker


ŠAPIĆEV SPAS PRISTUPIO SNS: Odluka doneta na sednici GO SNS | Novosti.rs\nŠAPIĆEV SPAS PRISTUPIO SNS: Odluka doneta na sednici GO SNS\n29. 05. 2021. u 10:18\nNA sednici GO SNS doneta je odluka da stranka Aleksandra Šapića SPAS pristupi Srpskoj naprednoj stranci.\n- Dobrodošli dragi prijatelji u svoju stranku. Želim vam da pobeđujemo i da uradimo mnogo dobrih stvari za građane Srbije - rekao je predsednik SNS i predsednik Srbije Aleksandar Vučić po pristupu SPAS SNS-u.\n- Polazeći od svesti o životnim pitanjima, oslanjajući se na volju građana, sabirajući i okupljajući građane i ustajući protiv nametanja podela, ponosni na slavne tradicije našeg naroda, okrenuti budućnosti našeg naroda, rešeni da se za mirnu i prosperitetnu Srbiju borimo uvek, SNS i SPAS donose Deklaraciju o pravcima i prioritetima Republike Srbije. Okupljeni oko principa i postulata koji predstavljaju temelj za budućnost i jačanje Srbije saglasni smo oko sledećeg:\nOčuvanje mira i političke i ekonomske stabilnosti su vitalni preduslovi daljeg razvojka našeg zemlje, i Srbija će nastaviti da se upravlja prema tome.\nOčuvanje nezavisnosti, teritorijalnog integriteta i samostalnosti u odlučivanju RS,\nočuvanje vojne neutralnosti i vrednosti utkanih u temelj našeg društva\nRast i razvoj na ekonomskom razvoju naše zemlje, i posvećenost rastu naše privrede.\nOčuvanje i obnova demografske slike Srbije. To je najvažniji i najhitniji zadatak.\nOčuvanje i negovanje identiteta srpskog naroda, uz poštovanje svih manjina, kao i razvoj kulture i negovanje tradicije, uz gledanje ka budućnosti.\nIskorenjivanje organizovanog kriminala, proterivanje mafije iz Srbije i sistemska borba protiv korupcije\nRazvoj sela jedino je moguć uz poštovanje prirode i prirodnih resursa.\nU našem javnom delovanju ćemo se boriti protiv širenja mržnje, kao i svih onih koji žele podeljenu i slabu Srbiju.\nPozivamo građane da podrže ove principe\nSvi članovi SNS i SPAS-a koji su sada ujedinjeni u SNS, a mi ih pozivamo da svoje delovanje usklade sa navedenim pravilima\nPodsetimo, u toku sednice predsednik Vučić je rekao da je pripremljena deklaracija koja će biti važna za rad stranke, i da će je pročitati kada u salu uđu članovi SPAS.\nFoto: Фото :Д. Миловановић\n- Ne smemo dozvoliti da nam društvo i država budu podeljeni onako kako je to bilo decenijama, već moramo zajedno da se borimo za bolje rezultate. Rezultat je ono što ostavljamo iza sebe, i ono što činimo i delamo u interesu građana - rekao je Vučić, i istakao da je baš to razlog ujedinjenja sa SPAS.\n- Moramo da pokažemo da možemo i da se ujedinjujemo, i da naša velika porodica, SNS, bude stranka koja će da dovodi ljude, a ne samo po modelu nekih drugih koji se cepaju svako malo. Naša stranka nikada ne sme da bude ono što su bile druge stranke, mora da vodi računa o interesima naroda.\nAleksandar Vučić SNS Aleksandar Šapić spas go sns ujedinjenje SNS SPAS SNS SPAS\nDIJALOG NIJE FONTANA ŽELJA: Dačić o razgovorima sa opozicijom i zajedničkom izlasku na izbore sa SNS\nPREDSEDNIK Skupštine Srbije i lider SPS Ivica Dačić, ocenio je da se vlast ponaša konstruktivno u dijalogu s opozicijom, ali je i ponovio da "dijalog nije fontana želja".\n30. 05. 2021. u 08:57\nVUČIĆ NAJAVIO: Određen datum Skupštine stranke - trajaće tri dana\nNA današnjoj sednici Glavnog odbora Srpske napredne stranke predsednik Srbije Aleksandar Vučić najavio je Skupštinu stranke.\n29. 05. 2021. u 10:43\nPROMOCIJA ŠAPIĆA, STEFANOVIĆ ODSTUPA: Ministar odbrane biće verovatno razrešen sa čela GO Beograda\nNAPREDNJACI će sutra, nakon ujedinjenja sa Srpskim patriotskim savezom, na sednici Glavnog odbora dobiti novog potpredsednika Aleksandra Šapića, dok će ključna stranačka tela SNS biti pojačana i brojnim drugim funkcionerima SPAS.\n28. 05. 2021. u 07:03\n16:09 RUKOMETNI KLASIK U FINALU OLIMPIJSKIH IGARA: Danska i Francuska se bore za zlato u Tokiju\nRUKOMETAŠI Francuske i Danske igraće u finalu Olimpijskih igara u Tokiju.\n16:06 U JUŽNOBAČKOM OKRUGU ZA DAN 11 SAOBRAĆAJNIH NESREĆA: Jedna osoba teško, a šest lakše povređeno\n15:59 DONČIĆ SE PRIDRUŽIO LEBRONU I BELOVU: Sjajni Slovenac ušao u istoriju Olimpijskih igara\nLUKA Dončić nije uspeo da odvede Sloveniju u finale Olimpijskih igara, ali ono što je uspeo da uradi protiv Francuske dugo će se prepričavati.\n15:57 AGONIJA PORODICA NESTALIH TRAJE: Održan parastos žrtvama "Oluje" u Crkvi Svetog Marka\n15:52 "IGRE NA VODI" U ĆUPRIJI: Za pobednike i simpatične nagrade\nIGRE na vodi na gradskom bazenu na "Slaviji" u Ćupriji biće organizovane u subotu od 17 sati.


JOVU NIKOLIĆU IZ UGLJEVIKA PRIZNANjE "EKSELENCIJA SATIRE" | SRNA\nBEOGRAD, 18. FEBRUARA /SRNA/ - Satiričaru Jovu Nikoliću iz Ugljevika danas je u Beogradu uručeno priznanje "Ekselencija satire", koje dodjeljuje Udruženje književnika Srbije.\nOsim Nikolića, priznanje "Ekselencija satire" koje se dodjeljuje najboljim stranim i srpskim satiričarima u regionu i dijaspori, dobili su Valentin Dimitrov /Bugarska/, Fabricio Karamanja /Italija/ i Hasijer Agire /Španija/.\nNikolić je izrazio zadovoljstvo što je jedan od laureata značajne nagrade koju je ustanovio Fond "Radoje Domanović" u saradnji sa Udruženjem književnika Srbije.\n"Ova nagrada znači mnogo. Hvala žiriju koji je donio ovakvu odluku. Trudiću se da svojim radom opravdam povjerenje svih koji veruju u mene", rekao je Srni Nikolić.\nOvogodišnji dobitnici nagrade za ukupan doprinos srpskoj književnoj satiri su satiričar i glavni urednik "Ježa" Radivoje Bojičić /71/ iz Beograda i autor satiričnih romana Nenad Necić /58/ iz Svilajnca.\nNajboljim knjigama satire na srpskom jeziku u 2019. godini proglašene su "Krstareće misli" /aforizmi/ Miroslava Sredanovića iz Beograda, "Berači polena" /poezija/ Nebojše Lapčevića iz Kruševca i "Etičko čišćenje" /poezija/ Pop D. Đurđeva iz Novog Sada.\nMeđu nagrađenima je roman "Paradigmanoja" Pavla Teofilovića iz Beograda, priče "Šinjeli" Vojislava Minića iz Pirota i priče "Istine" Mila Lazarevića iz Ćuprije.\nPosebnim priznanjem "Radoje Domanović" za naučno-teorijski doprinos satiričnoj književnosti nagrađen je Mališa Stanojević iz Beograda, za prevode srpskih satiričara na mađarski jezik Svetislav Nedučić iz grada Mako u Mađarskoj, a za afirmaciju i popularizaciju humora i satire Dimitrije Panfilov iz Sremskih Karlovaca.\nO dobitnicima najznačajnijeg priznanja za književnu satiru u Srbiji odlučivao je žiri kojim je predsjedavao Radomir Andrić i članovi Duško Petrović, Petar Žebeljan, Vidak Maslovarić, Slađana Mitrović, Radoslav Tilger i Aleksandar Čotrić.\nČotrić je na svečanosti ukazao da je žiri imao težak posao da odabere najbolje u velikoj konkurenciji.\nOn je istakao da je Domanovićeva satira i danas aktuelna.\nOvo prestižno priznanje sastoji se od plakete i likovnog portreta Radoja Domanovića.


Izvor: OkRadio.rs, 24.Okt.2020, 17:11\nNa platou ispred Doma zdravlja, kraj spomenika “Žene Škotske” odata je počast heronima koje su lečile ranjene vojnike i ovdašnje stanovništvo tokom Prvog svetskog rata. Ovom prilikom, gradonačelnik dr Slobodan Milenković najpre je podsetio na strahote i ogromna stradanja tokom Velikog rata, koje nisu mimoišle Srbiju ni Vranje. - U mesecima nakon Prvog svetskog rata, grad je praktično bio bez lekara. U Vranje tada dolaze pripadnice Bolnice škotskih žena ili kako su ih Vranjanci zvali “Jedinica Amerika”, predvođene doktorkom Izabel Emsli Haton - rekao je gradonačelnik i dodao da su hrabre žene Škotske postavile temelje zdravstvenog sistema u Vranju. - One su lečile...\nOdata počast ženama Škotske\nVRANJE..Kraj spomenika koji je podignut na platou ispred Doma zdravlja u Vranju u znak sećanja na heroine iz Škotske koje su tokom Prvog svetskog rata lečile ranjene vojnike i ovdašnje stanovništvo, održan je skup na kome je govorio gradonačelnik Slobodan Milenković...On je podsetio na strahote...


Vesti online / Vesti / Svet / Najveća humanitarna kriza od 1945.\nSvet preživljava najozbiljniju humanitarnu krizu od 1945. godine, više od 20 miliona ljudi u četiri zemlje stradaju od gladi, navodi AP, pozivajući se na šefa odeljenja UN za humanitarna pitanja Stivena O'Brajana.\nO'Brajan je objasnio da "bez koordinisanih globalnih napora" međunarodnih organizacija ovi ljudi će jednostavno umreti. Prema njegovim rečima, za sprečavanje katastrofe potrebno je što pre pružiti finansijsku pomoć Jemenu, Južnom Sudanu, Somaliji i Nigeriji. Do jula je potrebno skupiti minimum 4,4 milijarde dolara.\n"Bez tog novca deca neće moći da rastu i razvijaju se, da idu u školu i njihova budućnost će biti izgubljena", naglasio je O'Brajan.\nSVET Nigerija: Ekstermisti ubili najmanje 36 ljudi


EXPRES VESTI - Ditman danas otvara 6. DSW Oktoberfest u Beogradu\nDitman danas otvara 6. DSW Oktoberfest u Beogradu\nBEOGRAD - Otvaranjem prve bačve piva, nemački ambasador u Beogradu Aksel Ditman označiće početak proslave 6. DSW Oktoberfesta u Beogradu, koju danas i sutra organizuje Nemačko-srpsko privredno udruženje (DSW), deo Delegacije Nemačke privrede u Srbiji.\nDSW će, zajedno sa svojim članovima, poslovnim partnerima, predstavnicima srpske privredne scene, proslaviti 6. DSW Oktoberfest 23. i 24. oktobra na terenu ovogodišnjeg partnera Delta Motorsa.\n"U originalnom bavarskom ambijentu, uz nemačko i domaće točeno pivo, raznovrsnu bavarsku kuhinju, nošnje poznate kao Dirndl i razna takmičenja, posetioci će u ova dva dana osetiti originalni duh Oktoberfesta iz Minhena na srpski način", navode organizatori.\nZa dobro raspoloženje oko 1.400 gostiju, kako navode, pobrinuće se Dejan Petrović i Big Bend, koji će za ovu priliku izvoditi tradicionalne bavarske muzičke kompozicije.\nSvečano otvaranje planirano je za 19 sati.\nMore in this category: « SAD obmanjivale ceo svet pretnjom o nuklearnoj pretnji Irana\tFrancuska: 42 mrtvih u sudaru kamiona i autobusa »


Intel Core i9-9900KS je najbrži gaming procesor ikad sa frekvencijom od nevjerovatnih 5GHz na svim jezgrima - DIPF Balkan Gaming Community\nIntel Core i9-9900KS je najbrži gaming procesor ikad sa frekvencijom od nevjerovatnih 5GHz na svim jezgrima\nIntel je napokon službeno najavio Intel Core i9-9900KS model, a ovaj model je specijalna verzija koja nam stiže 30. oktobra. Core i9-9900KS neće biti dostupan u serijskoj proizvodnji, te ukoliko želite nabaviti jedan ovakav model, bitno je da ga nabavite što je prije moguće.\nIntel Core i9-9900KS koristi isti 14nm+++ Coffee Lake proces, kao ostali Intel Core i9 modeli, te dolazi u konfiguraciji sa 8C/16T. Sva jezgra rade na boost frekvenciji od 5GHz, što ga čini najbržim gaming procesorom ikad napravljenim. i9-9900KS će se također moći overklokovati dosta bolje od trenutno najbržeg procesora – i9-9900K, a koji je također moguće overklokovati do besvijesti.\nKorisnicima novi model donosi 400MHz veću radnu frekvenciju, kao i za nijansu veću potrošnju od 127W. Za razliku od Core i9-9900K modela koji boost frekvenciju od 5GHz može postići na samo dva jezgra, i9-9900KS model to radi na apsolutno svim jezgrima, što ga čini najbržim gaming procesorom na planeti.\nIntel Core i9-9900KS je namijenjen je “samo” za one korisnike kojim je svaki FPS bitan.


Nemačka industrijska proizvodnja pala 0,3 posto u decembru\nTanjug 7. februara 2022. 10:14\nBERLIN – Nemačka industrijska proizvodnja je pala u decembru prošle godine za 0,3 posto u odnosu na prethodni mesec usled uskih grla u lancu snabdevanja i smanjene aktivnosti u sektoru građevinarstva, objavio je danas federalni zavod za statistiku Destatis.\nPodatak o novembarskoj industrijskoj proizvodnji je istovremeno revidiran naviše i pokazuje rast od 0,3 procenta, izveštava Rojters.\nUkupna industrijska proizvodnja u Nemačkoj bila je u 2021. veća za 3,0 odsto nego prethodne godine, ali je i dalje za 5,5 odsto manja nego u pretkriznoj 2019, navodi se u saopštenju Destatisa.\nNemačka ekonomija, koja se često naziva lokomotivom Evropske unije, zabeležila je rast od 2,8 procenata u 2021. godini, mada je u lanjskom četvrtom tromesečju bruto domaći proizvod pao od 0,7 posto zbog mera ograničenja uvedenih u jesen u borbi protiv četvrtog talasa kovida-19, kao i poremećaja u lancu snabdevanja.\nPočetak 2022, međutim, ulio je blagi optimizam, pošto je jedno prošlonedeljno istraživanje pokazalo da je aktivnost u nemačkom proizvodnom sektoru u januaru porasla prvi put u poslednjih šest meseci zahvaljujući ublažavanju uskih grla u proizvodnji.\nKao drugi pozitivan signal za nemačku privredu, Rojters navodi izjavu šefa prodaje Poršea da ovaj proizvođač luksuznih automobila očekuje još jednu rekordnu prodajnu godinu uprkos globalnoj nestašici poluprovodničkih čipova.\nVlada Nemačke je u januaru smanjila prognozu ekonomskog rasta za 2022. na 3,6 posto, a ministar ekonomije Robert Habek je rekao da se u 2023. godini očekuje usporavanje rasta na 2,3 odsto.


Američki ambasador u BiH Erik Nelson: "Dosta je, ovdje mora stati! Sankcije moguće protiv političara koji podrivaju Zapadni Balkan" - Leutar.net\nAmerički ambasador u BiH Erik Nelson: „Dosta je, ovdje mora stati! Sankcije moguće protiv političara koji podrivaju Zapadni Balkan“\n13. avgusta 2021. LEUTAR Vijesti 0\nAmerički ambasador u BiH Erik Nelson kaže da su sankcije moguće protiv onih politčara koji podrivaju napredak na Zapadnom Balkanu, kao i protiv onih koji ih podržavaju u tome.\nNelson je ovo rekao u intervjuu Al Jazeere na pitanje – Da li su moguće snažnije sankcije protiv nekih političara u BiH?\n„Predsjednik Bajden je jasno naveo da smo mi prepoznali izazove na Zapadnom Balkanu kao ozbiljne. Interesi SAD su takvi da ovaj region nastavi da napreduje sa demokratskim državama, transparentnim liderstvom, vladavinom prava i napretkom ka evropskoj zajednici. Predsjednik je takođe nama jasno istakao šta je to što podriva takvu vrstu napretka i kao što je jasno naveo, sankcije su jedno od sredstava koje ćemo koristiti protiv onih koji podrivaju napredak na Zapadnom Balkanu“, rekao je Nelson.\nOn je rekao da podrivanje napretka, po proširenoj definiciji koju je dao Bajden, uključuju i podržavanje koruptivnih radnji, a sankcije su, kako navodi, sada moguće i protiv onih koji pružaju podršku onima koji podrivanju napredak Zapadnog Balkana.\nOn je rekao da SAD podržavaju Dejtonski sporazum i u tome su odlučni.\n„Dejtonski sporazum je garant teritorijalnog integriteta i suverniteta BiH, koja se sastoji od dva entiteta i tri naroda i ostalih. Naša podrška Dejtonskom sporazumu je utemeljena i nastavlja se dalje“, kazao je Nelson.\nNaglasio je da Dejtonski sporazum i Ustav BiH ne nude mogućnost razdvajanja i da bi bilo kakvo podrivanje Dejtonskog sporazuma izazvalo posljedice.\nDa li je Dodik (Milorad) relevantan politički sagovornik za vas, vašu administraciju sa kojom treba da gradi BiH i približi je evropskim vrijednostima, Nelson je odgovorio da zapaljiva retorika koja izaziva na podjele nije prihvatljiva.\n„Optužbe protiv cijelog jednog naroda, o bilo kojem da se radi, je neprihvatljiva. Retorika koja još više naglašava podjele među ljudima ove zemlje je opasna i ja kažem i više ljudi treba da kaže: – Dosta je, ovdje se mora stati!\nOsvrćući se na nametnute amandmane na Krivični zakon BiH, koje je donio bivši visoki predstavnik u BiH, Nelson je rekao da su se amandmani desili nakon dugotrajne eskalacije u smislu veličanja ratnih zločinaca.


Predsednik opštine javno objavio program predstojeće proslave za 23. april\nSvečanosti povodom proslave Dva veka od podizanja Drugog srpskog ustanka, Dan Vojske Srbije i Dan opštine biće obeležene 23.aprila u Takovu, počev od Svete liturgije koju će služiti Njegova Svetlost Patrijarh Srpski G. Irinej u crkvi Brvnari u Takovu od 9.30 minuta, rekao je danas na konferenciji za štampu predsednik opštine Milisav Mirković.\nCentralna državna proslava biće nastavljena u 13.00 sati u znamenitom mestu Takovo na kojoj će se obratiti Predsednik države i vrhovni komandant Vojske Srbije Tomislav Nikolić. Odavanju vojnih i državnih počasti ustanicima i polaganju venaca prisustvovaće predstavnici Vlade Republike Srbije, vojnog i diplomatskog vrha, strane i domaće delegacije, javne ličnosti i mnogobrojni gosti Gornjeg Milanovca širom Srbije i inostranstva. Prema predviđenom programu u Takovu biće održana vojna smotra, ispaljeni počasni plotuni, primopredaja zastava koja će se po četvrti put u srpskoj istoriji izvršiti u Takovu. Predhodne primopredaje su izvršili Kralj Petar 1911. i 1920.godine i Josip BrozTito na vojnoj paradi 1952.godine.\nKada je reč o pripremama svečanosti povodom Dana opštine Gornji Milanovac, predsednik Mirković je danas novinarima rekao da će dan pre centralne manifestacije u Takovu, 22.aprila, biti održana svečana sednica Skupštine opštine Gornji Milanovac na kojoj će biti uručena prestižna opštinska priznanja najzaslužnijim pojedincima i organizacijama iz Gornjeg Milanovca sa kratkim kulturno-umetničkim programom. U večernjim satima, istog dana, na gradskom trgu počinje Srpski festival svetske muzike gde prvog dana festivala nastupa Sanja Ilić i Balkanika, Etno džez orkestar Mine Matijašević i KUD Šumadija sa gostima.\nDrugog centralnog Dana opštine 23.aprila od 21 sat na gradskom trgu nastupiće pevač Sergej Ćetković. Trećeg dana festivala nastupa Vlatko Stefanovski, kao i Tutti world music orchesar i Gipsy Aleksić.\nPrema najavama Predsednika opštine ovih dana je potvrđeno i da će 21. aprila koncertno nastupiti umetnički ansambal Ministarstva odbrane Stanislav Binički od 19 sati na gradskom trgu. Inače, ceo april mesec biće posvećen kulturno-umetničkim sadržajima, a vezano za proslavu jubileja Takovskog ustanka.\nPredsednik opštine i načelnica Opštinske uprave Gorica Petrović su ovom prilikom naznačili šta je sve infrastruktruno urađeno za poslednje dve godine koliko traju pripreme, pri uređenju istorijskih znamenitih mesta, gradskog i seoskog područja, kao i programa koji sačinjava bogatu riznicu kulturno-istorijskih izdavačkih dela, a koja su inicijativno nameneski nastala povodom jubileja Dva veka od podizanja ustanka. Predsednik je rekao da je dosta budžestkih sredstava utrošeno za proslavu, kao i dobrim delom od pomoći privrede, kako bi proslava bila dostojanstvena, ali i sa namerom da sve uređeno ostane i nakon proslave.\nI na samom kraju predsednik opštine pozvao je svoje sugrađane da uzmu učešća u masovnoj akciji uređenja grada i opštine, planiranu u subotu 4.aprila, kada će na ulice izaći preko 2.000 učesnika sa namerom da urede svoj životni prostor.\nProgram svih dešavanja u aprilu mesecu u pdf formatu.


Panonija projekat na Beogradskom džez festivalu – Nadlanu.com\nPanonija projekat na Beogradskom džez festivalu\nBEOGRAD, 23. septembra 2010. (Beta) – Džez sastav "Panonija projekat" na jesen namerava objaviti debitantski album "The Bridge", čija će pretpromocija biti njihov nastup 28. oktobra na "Beogradskom džez festivalu" u Domu omladine Beograda.\nBEOGRAD, 23. septembra 2010. (Beta) – Džez sastav „Panonija projekat“ na jesen namerava objaviti debitantski album „The Bridge“, čija će pretpromocija biti njihov nastup 28. oktobra na „Beogradskom džez festivalu“ u Domu omladine Beograda.\n„Naš prvi album je snimljen prošle godine, a izdavanje planirano za ovu godinu uz izvesno kašnjenje se očekuje ove jeseni. Nastup na ‘BJF-u’ se može shvatiti kao predpromocija albuma. Zvanična promocija je početkom novembra u Novom Sadu u ‘Studiju M'“, rekao je danas basista Vladimir Samardžić agenciji Beta.\n„Panonija projekat“ je krenuo 2006. godine na inicijativu Samardžića, poznatog po radu sa rok sastavom „Smak“, i džez pijaniste Aleksandra Bahuna, inače člana Opere Srpskog narodnog pozorišta iz Novog Sada, iz želje da autorsku muziku inspirisanu vojvođanskim motivima i životom u panonskoj ravnici predstave u okviru džez ansambla.


Dodik: RS ostaje u karanteni, mjere FBiH su nepromišljene - Stolac.co\nDodik: RS ostaje u karanteni, mjere FBiH su nepromišljene\nČlanovi Predsjedništva danas su održali sastanak sa ambasadorima Kvinte i EU na kojem je razgovarano o aktualnoj situaciji. Novinarima se obratio Milorad Dodik kazavši da je sastanak imao jednu točku dnevnog reda.\n"Sadašnje stanje je tako da je mjere koje je poduzela FBiH za karantene, dovelo i Vijeće ministara u probleme. Dali smo rok od 24 sata da se vidi kako će to pitanje biti riješeno", kazao je Dodik.\nSastanak sa ambasadorima Kvinte je rezultirao jednom točkom o kojoj se razgovaralo, piše N1.\n"Sastanak sa Kvintom i jedna točka dnevnog reda bila je vezana za summit u Zagrebu. Ključno pitanje je bilo da se iniciraju mjere za 14 točaka iz mišljenja EU. Donijeli smo zaključak da se formira grupa u sastavu: Predsjedništvo, Savjet ministara i oba kolegija predstavničkog i Doma naroda da se sastanemo i donesemo jedan dokument koji bi bio odgovor na tih 14 točaka iz mišljenja kako bi VM moglo predložiti Akcioni plan".\n"Predložili smo da VM BiH okupi sve one uključene u Mehanizam koordinacije i da se razmotre mjere koje bi trebale biti donešene. O tome smo razgovarali, nije bilo drugih točaka. Prihvatili smo Izvještaj Ministarstva odbrane, isključivo je bilo oko postavljanja šatora i mi smo to prihvatili".\nOdgovorio je i na novinarsko pitanje kazavši da "ponašanje FBiH" nije dobro.\n"Imate zaključak s prošle sjednice gdje piše tamo gdje se ne uspostave karantene da se otvore granice. To ponašanje FBiH nije dobro, jedino što preostaje je da se putem Vijeća ministara pokuša ujednačiti praksa u oba entiteta. RS ostaje u karanteni, 1. svibanj je izazovan datum za širenje koronavirusa, mjere FBiH nisu dobre jer su nepromišljene i jednostrane u tom pogledu".


Fudbaleri Crvene zvezde igraće u grupi C Lige šampiona protiv Napolija, Liverpula i Pari Sen Žermena, a UEFA je obelodanila i raspored mečeva.\nIzabranici Vladana Milojevića će na startu dočekati Napoli 18. septembra od 21 sat, dok u drugom kolu sledi gostovanje Pari Sen Žermenu (3. oktobra).\nU trećem kolu tim iz Ljutice Bogdana će put "Enfilda" na megdan Liverpulu (24. oktobar), dok će se dve nedelje kasnije igrati isti meč, ali na stadionu Crvene zvezde.\nPeto kolo je rezervisano za duel našeg šampiona i Napolija u Italiji (28. novembra), dok će Zvezda u poslednjem kolu dočekati Pari Sen Žermen (11. decembar).\nPodsetimo, plasman u osminu finala obezbediće po dve najbolje plasirane ekipe iz svake grupe, dok će trećeplasirana nastaviti takmičenje u Ligi Evrope.\nSPEKTAKL U BEOGRADU, ALI I NA "ENFILDU" Liverpul igra najvažniji meč sezone, prvoplasirani Napoli može da izgubi sve


Srzentić pozvala lidere da pomognu u ubrzavanju procesa digitalne transformacije | MINA\nNaslovnica MINA Business Srzentić pozvala lidere da pomognu u ubrzavanju procesa digitalne transformacije\nMinistarstvo javne uprave digitalnog društva i medija\nSrzentić pozvala lidere da pomognu u ubrzavanju procesa digitalne transformacije\nPodgorica, (MINA-BUSINESS) – Ministarka javne uprave, digitalnog društva i medija, Tamara Srzentić, pozvala je lidere iz oblasti tehnologije i digitalnih timova vlada širom svijeta da svojim iskustvom, praksama i resursima pomognu u ubrzavanju procesa digitalne transformacije Crne Gore.\n“Rad u vladama širom svijeta, posebno u dijelu digitalne transformacije, uvijek otvara prostor za saradnju”, kazala je Srzentić na konferenciji Udruživanje svjetskih lidera u digitalnim uslugama /Digital Services Convening/, koju četvrtu godinu zaredom organizuju Harvard Kennedy School i Public Digital.\nOve godine, konferencija je okupila oko 90 predavača, lidera i predstavnika vlada iz više od 30 zemalja širom svijeta. Konferencija okuplja brojne lidere iz oblasti javne uprave, tehnologije i digitalnih servisa vlada širom svijeta koji su posvećeni redizajniranju javnih politika i digitalnoj transformaciji.\nIz Ministarstva je saopšteno da je tema konferencije ove godine bila liderstvo u kriznim vremenima, izazvanim pandemijom koronavirusa, kako digitalni timovi mogu i moraju transformisati javne politike i usluge.\nSrzentić, kao gostujući predavač na Harvardu, tradicionalno učestvuje na ovoj konferenciji, a ovoga puta kao ministarka javne uprave, digitalnog društva i medija u Vladi, sa panelistima je podijelila iskustvo dizajniranja javnih politika i izgradnje digitalnih kapaciteta u Crnoj Gori tokom prethodnih sedam mjeseci.\nOna je govorila o započetim procesima u oblasti digitalne transformacije javne uprave.\n“U prethodnom periodu smo uspostavili novu organizaciju koja treba da prati digitalnu transformaciju javne uprave, kao i čvrsta partnerstva sa stručnjacima iz privatnog sektora i akademske zajednice kako bi znanje čitavog društva iskoristili na putu digitalnog razvoja”, objasnila je Srzentić.\nOna je kazala da su pokrenute aktivnosti na uspostavljanju Digitalne akademije za javne službenike, te da je Crna Gora idealna destinacija za digitalne nomade.\n“Mijenjamo pristup u kreiranju digitalnih iskustava i elektronskih usluga po ugledu na privatne kompanije i najbolje svjetske prakse”, ocijenila je Srzentić.\nNa konferenciji su lideri širom svijeta podijelili svoja iskustva i dobre prakse iz prethodnog perioda, kao i buduće pravce razvoja javnih politika i usluga. Takođe, na konferenciji je bilo riječi o izazovima u oblasti digitalne transformacije sa kojima su se susrele vlade širom svijeta tokom pandemije koronavirusa, ali i ekonomskim i političkim dešavanjima.\n“Izazovni period, koji je, nadam se iza svih nas, primorao je sve nas da radimo i planiramo sa limitiranim kapacitetima, ali smo u Crnoj Gori, i pored svih teškoća, uspjeli da pokrenemo digitalne timove i osnažimo kapacitete. Zahvalna sam Harvard Kennedy School i Public Digital-u na organizaciji i na prilici da predstavimo Crnu Goru, sistem javne uprave i digitalni potencijal“, kazala je Srzentić.\nPrema njenim riječima, najveća vrijednost konferencije je što svake godine nesebično i udruženo dijele dobra iskustva i znanje, stvaraju prostore za globalnu saradnju, a svjetsku zajednicu digitalnih timova brojnih vlada, i Crnu Goru među njima, dodatno osnažuju.\n„Posebno sam srećna što su mnogi od lidera na konferenciji prepoznali prostor za saradnju sa Crnom Gorom i uvjerena sam da će nas neki uskoro i posjetiti”, zaključila je Srzentić.\nMINA-CG - 22/09/2021\nPodgorica, (MINA) - Ustavni odbor razmatraće danas predlog za pokretanje postupka za utvrđivanje da...


Direktorat za radijacionu i nuklearnu bezbednost: Nema razloga za zabrinutost – Ekonomija – Čivijaš Radio Šabac\nDirektorat za radijacionu i nuklearnu bezbednost: Nema razloga za zabrinutost – Ekonomija\nDirektor Direktorata za radijacionu i nuklearnu sigurnost i bezbednost Srbije Slađan Velinov izjavio je danas da nisu povećane vrednosti radiaktivnih materija u životnoj sredini i da nema razloga za zabrinutost građana.\nOn je u saopštenju naveo da se oglasio povodom učestalih upita građana i medija i „tendencioznog širenja netačnih informacija na društvenim mrežama i putem drugih sredstava komunikacije medju gradjanima“.\n„U protekla 24 sata, prema podacima sa mernih stanica sistema za rano upozoravanje Srbije na nuklearni ili radiološki akcident, Evropske mreže za razmenu radioloških podataka (EURDEP) i portala za razmenu informacija o nuklearnim događajima Međunarodne agencije za atomsku energiju, nije zabeleženo povećanje jačine doze gama zračenja na teritoriji naše zemlje kao ni na teritoriji Evrope“, kazao je Velinov.\nDodao je da su sve do sada izmerene vrednosti jačine doze gama zračenja u Srbiji u skladu sa varijacijama prirodnog zračenja i odgovaraju lokaciji mernog instrumenta i očekivanim sezonskim fluktuacijama.\n„Prema podacima ukrajinskog nuklearnog regulatornog tela od 27. februara, u Кijevu je pogođeno skladište radioaktivnog otpada kijevskog ogranka državnog specijalizovanog preduzeća Radon. Кasnije u toku dana pregledom je ustanovljeno da nema vidljivih oštećenja skladišta i da nije došlo do ispuštanja radioaktivnih materija u životnu sredinu. Automatski sistem za monitoring radioaktivnosti u ovom preduzeću je ponovo u funkciji“, rekao je Velinov.\nIstakao je da je od početka krizne situacije na istoku Evrope Direktorat za radijacionu i nuklearnu sigurnost i bezbednost u skladu sa svojim nadležnostima povećao stepen pripravnosti i kontinuirano pojačano prati nivo radioaktivnosti u vazduhu na teritoriji Srbije.\nDirektorat će od danas, svakodnevno posle 12.00 na svom sajtu objavljivati jedine relevantne informacije vezane za nivoe doze gama zračenja na teritoriji Srbije i Evrope, a kako su najavili, ukoliko dodje do bitnih promena nivoa radioaktivnosti u vazduhu u odnosu na očekivane vrednosti građani će biti trenutno obavešteni.


Potpuna obustava saobraćaja na deonici Državnog puta Makrešane – Ćićevac | RTK\nZbog urgentnog izvođenja radova ( izrade kolovoznog zastora i habajućeg sloja) na deonici Državnog puta Makrešane – Ćićevac, od 7. oktobra do 1. novembra na snazi će biti potpuna obustava saobraćaja.\nAlternativni putevi su Ćićevac – Varvarin, Varvarin -Jasika, Kruševac – Deligrad, Deligrad – Ražanj. Za teretna vozila iz Pojata odeđuje se pravac Ćićevac – Varvarin – Jasika a iz pravca Kruševca za Pojate Đunis- Deligrad – Ražanj.\nZbog potrebe urgentnog održavanja kolovoza, od 6. do 10. oktobra doći će do potpune obustave saobraćaja od 8 do 17 sati na deonici puta Stopanja- Vitkovo. Alernativni pravac je Stopanja- Kruševac- Aleksandrovac pri čemu je deonica Pepeljevac -Velika Vrbnica otvoren za saobraćaj sa naizmeničnim propuštanjem vozila, obaveštavaju iz Kruševacputa\nPrethodno : Srbi masovno izlaze na izbore na severu KiM\nSledeće : Drugo finalno veče Festivala muzike za decu Rasinskog okruga


27.02.2021 / 11:47 Regija - Predsjednik Srbije\nPredsjednik Srbije Aleksandar Vučić najavio je da će za koji dan da iznese informacije i činjenice o organizovanom kriminalu i svemu što se radilo protiv države, koje će šokirati ne samo građane Srbije, nego i Evropu i cijeli svijet.\n"Čekamo okončanje zvaničnog vještačenja, a onda ćemo pokazati ljudima nešto što je blago govoreći jezivo, da bi mogli da vide da li se iza svega krije politika, zaštita režima ili se krije borba protiv organizovanih kriminalnih grupa", rekao je Vučić.\nPrema njegovim riječima, blag je izraz da će građani biti šokirani kada budu prikazane i saopštene određene stvari.\n"Prethodno ćemo reći ljudima da svi sklone decu zbog onoga šta će da vide i čuju. A onda će biti interesanto da čujemo i one koji su nam držali pridike ko koga štiti, pa ćete da vidite ko se sve zaklinjao na vjernost ubicama na koji način. Biće interesantno", rekao je Vučić za TV Prva.\nOn je istakao da se sada ispituje i umiješanost stranog faktora, kao i kriminal u Carini Srbije, gdje će, kako je rekao, biti strahovitih stvari čime su se bavili, šta su radili, a biće mnogo iznenađenja i ljudi koji će biti saslušivani.\n"Imamo indicije šta su radile pojedine strane službe. Još nemamo dokaza", rekao je Vučić i dodao da sve te službe vide da nije više tako lako otimati Srbiji kao ranije, da neće da se odriče svog identiteta, te istakao da je za Srbiju važno ekonomski pomagati i Republiku Srpsku.\nZato su oni, dodao je on, vodili sve ove vrste kampanja i laži.\nOn je naveo da je jučer planirana sjednica Savjeta za nacionalnu bezbjednost otkazana zbog formalno-pravnih problema, da neko sutra ne bi rekao da to ne može da se koristi u dokaznom postupku.\nKao detalj koji je otkriven, Vučić je naveo da je čovjeka koji vikao "Vučiću pederu" na stadionu, neko iz MUP-a Srbije namjerno uveo u restriktivni prostor, te da je to saznao prije dva mjeseca.\n"Blizu sam kraja mandata i vrijeme je za rekapitulaciju urađenog. Slobodan sam da govorim o mnogim stvarima. Proteklih šest do sedam mjeseci bio sam gotovo svakodnevno iznenađivan. Svakog dana saznavao sam neke nove činjenice koje su me šokirale. Šta se radi i mojoj porodici i državi i nekom drugom", rekao je Vučić.